Keadaan Pesakit Covid-19 Di ICU, Betapa Siksanya Bernafas. Dr Ni Kongsikannya Sebagai Makluman!

Membaca perkongsian daripada doktor Ahmad Samhan bagaimana keadaan sukarnya bernafas bagi pesakit covid-19 yang berada di ICU, turut mengundang pilu dihati.

Apatah lagi bila ada insan yang kita kenali yang kini sedang berjuang di ICU. Marilah kita sama-sama doakan agar dimudahkan segala urusan pesakit-pesakit covid-19 dan diharapkan kembali sembuh. Amin.

Ini perkongsian.

Bila diubah ke posisi meniarap, membuak-buak keluar kahak dari tiub pernafasan. Tak ubah seperti gam kasut.Pekat dan melekat.

Kahak terhasil dari tisu paru-paru yang telah mati amat sukar untuk disedut.

Begitu siksanya untuk bernafas dengan kahak pekat memenuhi paru-paru. Pesakit bukan saja batuk kahak tapi batuk tisu paru-paru yang telah reput.

Pesakit covid diletakkan dalam posisi meniarap. Mengapa?

Di dalam artikel New England Journal of Medicine menyatakan pesakit yang diletakkan dalam keadaan meniarap menunjukkan peningkatan kandungan oksigen dari 85% hingga 98%.

Ini kerana lebih banyak oksigen yang boleh masuk dengan mudah. Ada bahagian paru-paru tak terbuka jika diletakkan dalam posisi terlentang disebabkan tekanan graviti pada tubuh.

Inilah yang dihadapi oleh pesakit di ICU yang diceritakan oleh salah seorang sahabat saya.

Sekarang kalian tak merasa betapa siksa bernafas tapi bila dijangkiti inilah yang bakal kalian hadapi.

Agak kecewa melihat semakin ramai yang keluar rumah tanpa alasan kukuh,hingga sesak lalulintas.

Adakah PKP dah tamat? Adakah kita dah berjaya putuskan rantaian jangkitan? Jawapan berada pada kalian. Kami hanya membantu kalian setelah kalian dijangkiti.

Kongsikan keadaan pesakit ini sebab ramai tak sedar pentingnya duduk dirumah dan putuskan rantaian jangkitan ini.

sumber : Dr Ahmad Samhan


Teknik Buat Dapur Segar Berkilat Sebelum Raya, Guna Lemon Jer. Wanita Ni Kongsikan Caranya!

Untuk memastikan rumah sentiasa bersih serba serbi, memanglah tak mudah untuk dilakukan. penat juga kadang-kadang tapi akan jadi aktiviti yang menyeronokkan apabila melihat hasilnya.

10 Teknik Buat Dapur Segar Berkilat Guna Lemon Sebelum Raya

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7-Buang bau hapak

Kulit lemon kau jangan buang, letak dalam kabinet, segar je udara dalam kabinet. Tak hapak.

8- Buang bau hanyir

Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Cuci papan pemotong

Lebihan lemon kau ambil dan gosok cuci papan pemotong supaya tak lekat bau ikan daging

10- Hilangkan kesan kopi

Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon mudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)


Rupanya Covid-19 Boleh Tersebar Lebih Jauh Dalam Restoran. Dr Ni Bagi Pencerahan!

Andai ingin berbuka puasa di luar bersama keluarga, cuba fikirkan sedalam-dalamnya.

Perkongsian daripada doktor ini wajar kita ambil serius agar keluarga kita tidak terdedah dengan bahaya jangkitan covid-19. Apatah lagi kini restoran makanan telah beroperasi seperti sedia kala.

Jom baca perkongsian bermanfaat ini.

Rupa-rupanya, Covid-19 boleh tersebar lebih jauh di dalam restoran.

Mari kita ambil iktibar.

Satu kejadian kluster di sebuah restoran di Guangzhau, China telah menunjukkan bagaimana kesan pengudaraan yang tidak baik dan penggunaan penghawa dingin boleh menyebabkan penyebaran Covid-19 lebih jauh dari yang disangka.

Dalam kejadian tersebut, seorang individu yang dijangkiti Covid-19 telah duduk di meja A.

Beliau tidak menunjukkan sebarang gejala dan telah menyebabkan jangkitan pada 9 pelanggan restoran yang lain.

Kajian mendapati, tiupan penghawa dingin telah menyebabkan titisan air yang mengandungi virus terbang dari meja C ke meja A dan kemudiannya sampai ke meja B.

Lagi teruk, pelanggan perlu membuka topeng muka semasa makan dan biasanya akan berbual. Ini menjadikan restoran satu tempat yang berisiko untuk berlaku penyebaran virus.

Kejadian kluster ini menunjukkan:

📌 Kepentingan pengudaraan dalam restoran
📌 Kepentingan pelanggan restoran untuk memberi maklumat peribadi kepada restoran
📌 Risiko meningkat bila kita makan di dalam restoran yang berhawa dingin.

Pilihan yang kita ada:

✅ Pilihlah untuk bawa pulang makanan
✅ Guna perkhidmatan e-hailing
✅ Masak sendiri di rumah.

Sumber:1) Lu J, Gu J, Li K, Xu C, Su W, Lai Z, et al. COVID-19 outbreak associated with air conditioning in restaurant, Guangzhou, China, 2020. Emerg Infect Dis. 2020 Jul

2) Public Health Malaysia

sumber : Redza Zainol


Marahkan Anak, Kita Dibebelkannya. Wanita Ni Kongsi Cerita Bila Serumah Dengan Orang Tuanya!

Bagi pasangan suami isteri yang tinggal sebumbung bersama orang tua mungkin ada yang merasakan ada pro dan kontranya. Turut diakui ada kalanya cukup tenang dan membahagiakan namun sekali sekala ‘bergelora’ juga jiwa dan raga!

Maklumlah sedangkan lidah lagi tergigit, begitulah juga suami isteri meskipun saling mencintai boleh bergaduh inikan pula dengan mentua atau ibu bapa sendiri.

Kadang-kadang hal kecil pun boleh jadi bermasam muka, umpamanya dalam menegur anak-anak. Maklumlah naluri orang yang telah berumur begitu sensetif dan akan lebih menyayangi cucu-cucu mereka. Boleh katakan pantang kalau ‘dicuit’ cucu kesayangan, akan dipertahankan.

Jadi tidak hairanlah kenapa kita selalu lihat atuk atau nenek hubungan mereka sangat akrab dengan cucu. Akan dipastikan dilayan dengan penuh kasih sayang dan terkadang terlebih manja.

Apa sahaja yang diminta cucu, semuanya ditunaikan. Jadi ‘pantang’ bagi atuk nenek ini jika cucu-cucu mereka dimarah atau ditegur dihadapan mereka.

Hal ini seperti kisah yang dikongsikan oleh wanita ini di Tik Tok. Ujarnya meskipun dia berasa bertuah masih berpeluang duduk sebumbung dengan ayahnya yang dikatakan telah berusia 73 tahun.

Namun orang tuanya itu telah menegur dan membebel pada dirinya gara-gara memarahi cucunya.

Ada 17 Cucu Kesemuanya

Lumrah ibu, jika marah anak bertujuan untuk mengajar namun proses tersebut terhalang kerana datuknya akan membela setiap waktu. Melalui perkongsian video di tiktok juga kita dapat lihat reaksi lelaki berusia ini terus memujuk manja cucunya yang sudah bersedih dan didakap mesra sambil membebel pada anak sendiri kerana memarahi dan membuatkan cucunya bersedih.

Video yang dikongsikan ini nyata meraih hingga 109.7 juta tontonan dan rata-rata ramai yang meninggalkan komen dan berkongsi pengalaman yang sama.


Patutnya Rumahtangga Makin Ceria. Salah Satunya Kerap Mandi Bersama. Cubalah!

Sentiasa Harum
Selalunya bila nak keluar rumah saja pasti sembur minyak wangi dulu kan, apa kata lepas ni kita tukar habit tu. Pakai minyak wangi ketika di rumah dan kalau boleh biarlah kita sentiasa berbau harum dan selesa untuk didampingi. Bukan si isteri je tau kena harum sentiasa, suami pun perlu jaga personaliti di hadapan isteri barulah hubungan tu terasa bahagia.

Jangan Sakiti Pasangan
Sebaiknya hormatilah pasangan kita dan kalau boleh elakkan daripada menyakiti hati dan perasaan pasangan tu. Kalau ada perkara yang pasangan tidak berapa suka kita lakukannya, apa kata cuba belajar untuk meninggalkannya demi kebahagiaan korang dan juga pasangan.

Telefon dan Mesej
Kalau dulu tahun 80 an dan 90 an, orang guna telefon awam je kalau nak call yang tersayang. Tapi tu zaman dulu la, zaman takde handphone lagi. Sekarang ni dah moden, semuanya dah canggih. Jadi manfaatkan lah handphone yang ada tu dengan telefon pasangan tu bagitau betapa korang sayang padanya takpun mesej je bagitau padanya tentang perasaan tu. Cubalah tips ni manalah tahu dengan cara ni akan menyuburkan lagi cinta dan sayang pada pasangan.


Otak Wanita Ibarat ‘Roti Jala’, Patutlah Tak Reti Duduk Diam! Pakar Jelaskan Perbezaan Otak Ikut Jantina

Memang tak dinafikan lelaki dan wanita banyak perbezaannya. Dalam kajian yang dibuat oleh University of Pennsylvania, otak lelaki dan otak wanita sangat berbeza!

Bagi lelaki, mereka boleh untuk TIDAK MELAKUKAN APA-APA dan masih tenang berbanding WANITA yang tidak boleh TIDAK MELAKUKAN APA-APA kerana mereka akan menjadi resah, dan ketika melihat lelaki tidak melakukan apa-apa, perempuan sering mempunyai persoalan “kenapa lelaki macam ni eh”.

Otak Lelaki Terdiri Daripada Kotak Kecil

Sebenarnya, otak lelaki terdiri daripada kotak kotak kecil, yang tidak berhubung sesamanya. Kotak ini independent dan tidak bersandar dengan kotak-kotak lain. Dalam erti kata mudah, ada compartment khas untuk setiap perkara. Contoh, lelaki ada kotak untuk kereta, kotak untuk wang, kotak untuk pekerjaan, untuk anak-anak, kotak untuk isteri, kotak untuk ibu bapa dan lain-lain.

Ketika seseorang lelaki membincangkan subjek tertentu, mereka akan pergi specifically ke kotak yang sesuai, membukanya, membincangkan hanya isi kotak itu dan kemudian setelah selesai, mereka akan menutup semula kotak tersebut dengan harapan tidak menyentuh atau mengganggu kotak lain.

Otak Wanita Kotak Bertali yang Besar dan Terhubung

Otak wanita terdiri daripada kotak bertali yang besar dan semuanya terhubung dengan satu sama lain dengan ikatan yang teguh, ala macam roti jala, berserat dan berhubung dan kesemua kotak di hubungkan dengan ‘emosi’… Ini adalah salah satu sebab mengapa wanita cenderung beremosi, mengkaitkan satu perkara dengan perkara lain dan mengingati banyak perkara😉 Selain itu, wanita juga tak boleh duduk diam, kerana ikatan yang ada pada kotak-kotak ini. Walaupun hakikatnya wanita ada “kotak diam”, namun ia terikat dengan kotak-kotak lain yang tak reti duduk diam.

Anyways, tahu tak kotak kegemaran lelaki yang menjadi kebencian perempuan tu apa?

A BOX OF NOTHING.

Kotak yang tak ada apa di dalamnya. Yes. Nothing. Percaya atau tidak, kadang-kadang kaum lelaki ini memang tak da apa yang di fikirkan dalam fikiran mereka, just nothing. Jadi jangan marah bila anda tanya

“How was your day today,”

Dia jawab “okay”.

Sepatah sahaja walaupun sehari ada 9 jam di tempat kerja. Paling win, kalau kita jumpa kawan lelaki yang dah 5 tahun tak jumpa, dan kita tanya

“How was your life”

Dia jawab “okay lah”

5 tahun kehidupan disimpulkan dengan sepatah perkataan.

Inilah istimewa nya ciptaan tuhan. Lelaki di ciptakan lebih fokus dalam melakukan sesuatu. Namun, wanita diciptakan untuk lebih multitask dalam melakukan sesuatu. Embrace the differences!


“Benda Susah Akan Senang Bila Buat Sama-Sama. Jangan Senang Je Bersama.” Deep Pesanan Ustaz Datuk Kazim Elias

Jika kita tanya mengenai perkahwinan, semua inginkan rumahtangga itu bahagia hingga ke anak cucu malah ke hujung nyawa.

Siapa yang tak nak rumahtangga itu penuh keindahan. Suasana rumah pun ceria je dengan gelak tawa dan pasangan yang saling santuni antara satu sama lain.

Pelbagai rahsia rumahtangga untuk diterokai. Begitu juga dengan perkongsian penceramah terkenal Ustaz Datuk Kazim Elias.

Apa pun nak bahagia kena kenalpasti punca kenapa  perkahwinan tu tak bahagia. Bila dapat tahu, baru kita selesaikan, barulah kebahagian dapat dicapai.

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”

Tak tak.

Benda susah akan senang bila buat sama-sama. Jangan senang je bersama. Bila susah pas kat pasangan pulak. No no

2. Punca kedua sebab kita tak faham PERANGAI pasangan masing-masing.

Nak jaga laki ni senang je bak kata Ustaz Kazim.

1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha 😂
Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.”

Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.

Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan hat gitu, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.

Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Ustaz tu share lagi, musibah ni dia mai dalam 3 bentuk :

•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Hat yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya. Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.

Contoh, kita dok leka kejar duit sana sini, kaya sana sini, papppp Allah bagi accident. Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.

Dalam kahwin ni, kalau kita nak ketenangan, kita kena belajar untuk REDHA. Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.

“Kalau masih mampu, pegang elok-elok, kalau tak mampu, lepaskan elok-elok.”

Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang dahagakan pahala

Kredit: Ustaz Kazim Elias via Keluarga Bahagia Selamanya.


Tak Perlu Tunggu Duit Banyak Baru Nak Simpan, Yang penting Konsisten. Ini Idea Menyimpan Yang Wajar Dicontohi!

Merancang masa depan anak-anak dari awal adalah sangat penting agar masa depan anak-anak tersayang terjamin. Tapi, bukan mudah untuk merealisasikan semua ini tanpa simpanan yang kukuh.

Skim Simpanan Pendidikan Nasional atau SSPN-i adalah sebuah gabungan tabung pendidikan dengan takaful. Ia amat sesuai untuk dijadikan tabung pendidikan untuk anak-anak anda.

Lagipun, sekarang jika ingin meminjam Pinjaman Pendidikan PTPTN, anda kena ada akaun SSPN-i. Lebih baik buka siap-siap kan? Satu lagi yang menyenangkan – akaun ini boleh dibuka menerusi online saja! Tak payah pergi beratur panjang-panjang di kaunter.

Sekarang ibu bapa sudah tahu bagaimana ingin menguruskan duit  untuk anak-anak itu kan? Janganlah segan untuk menyimpan. Dengan ekonomi sekarang, lebih baik anda sediakan payung sebelum hujan.

Jangan dek kerana tekanan ekonomi, anak-anak anda tak berpeluang untuk mengecapi impian mereka kelak. Simpan duit raya ini untuk kegunaan pada masa akan datang, okay?

Menerusi SSPN dapat membudayakan tabiat menabung di kalangan warganegara Malaysia bagi tujuan pendidikan tinggi sekali gus mengurangkan kebergantungan kepada pinjaman.

Akaun SSPN ini terbahagi kepada dua iaitu SSPN -i dan SSPN -i Plus. Kedua-dua skim simpanan  ini adalah pelan simpanan yang direka oleh Perbadanan Tabung Pendidikan Tinggi Nasional (PTPTN) untuk penabungan bagi tujuan pendidikan tinggi.

Justeru SSPN mendidik rakyat Malaysia untuk mengutamakan simpanan demi masa depan dan pendidikan anak-anak. Sekali gus menyemai minat menabung kepada semua lapisan masyarakat di seluruh Malaysia.

Keistimewaan SSPN

SSPN-i Plus menawarkan enam (6) pakej pilihan dengan komitmen terendah sebanyak RM30 sebulan.

Banyak manfaat yang diperoleh melalui simpanan ini. Antaranya termasuklah:

Cara nak buka akaun SSPN -i ini sangat mudah:

Akaun SSPN -i ini boleh dibuka di mana-mana kaunter cawangan PTPTN atau melalui ejen-ejen SSPN -i yang sah yang telah dilantik oleh pihak PTPTN.

Antara ejen-ejen SSPN -i yang sah adalah Bank Islam, Bank Simpanan Nasional (BSN), Bank Rakyat, CIMB Bank, Maybank dan Pos Malaysia.

Anda juga boleh membuka Akaun SSPN -i secara online. Ini adalah lebih mudah jika anda mempunyai kemudahan internet.

Sama seperti membuka Akaun SSPN -i dengan ejen-ejen yang sah ini, anda akan diminta untuk mendepositkan minima RM20

Bagi mendapatkan info lanjut berkenaan tabungan, anda boleh sama-sama  menonton Keluarga Talk yang dibawakan oleh SSPN dengan kupasan tajuk: Nak Menabung Asyik Tak Jadi Apa Punca & Kaedah Terbaik Buat Simpanan.


Suami Isteri Terpisah Selamatkan Diri Dari Debu Panas & Akhirnya Dipertemukan. Undang Sebak!

Gunung Semeru yang berada di daerah Kabupaten Lumajang Jawa Timur yang meletus pada Sabtu 4 Desember 2021 lalu meninggalkan trauma kepada penduduk kampung berhampiran.

Banyak video-video telah dikongsikan di media sosial berkenaan detik-detik cemas  penduduk kampung menyelamatkan diri apabila Gunung Semeru ‘memuntahkan’ debu tebal hingga mengorbankan nyawa, cukup menyentuh perasaan.

Seakan tak ubah seperti adengan yang mencemaskan di dalam filem, semua bertempiaran menyelamatkan diri sedaya boleh agar tidak ‘ditelan’ kumpulan debu tebal.

Terpisah Saat Larikan Diri

Keadaan yang kucar kacir seperti itu dilaporkan ramai terpisah daripada ahli keluarga bagi menyelamatkan diri termasuklah pasangan suami isteri ini. Perkongsian video tersebut mengundang sebak netizen apabila keduanya dipertemukan semula.

Keduanya menyangka salah seorang daripada mereka sudah terkorban dalam bencana tersebut dan akhirnya bersatu di atas nama takdir.

Melalui rakaman video ini dilihat suaminya mengesat air mata dan mengusap lembut kepala isterinya bagi menenangkan keadaan.

Kisah mengharukan pasangan suami isteri yang terpisah apabila melarikan diri dari rumah yang dilanda abu gunung berapi yang panas.

Mereka berpisah dan tiada komunikasi selama 24 jam
Memikirkan antara satu sama lain tidak selamat dan akhirnya berada di perkampungan pelarian Kamar Kajang
Mereka bertemu semula dengan penuh rasa syukur.

Tidak lagi mementingkan harta benda
Tapi sayang

Nikmat Tuhan mana yang kamu dustakan.

Secebis kisah yang kami rakamkan secara tidak sengaja. Semoga Allah menjadikan kita manusia yang sepatutnya bersyukur dengan kehidupan kita sekarang


Ibu Sila Ambil Serius Jika Anak Remaja Ada Masalah Badan Berbau, Ramuan Air Inai & Sireh Antara Bahan Mujarab Atasinya!

Biasanya bila anak sudah meningkat ke alam remaja,akan berlaku banyak perubahan dalam diri mereka. Selain kulit wajahnya akan berjerawat ada satu lagi masalah yang sering dihadapi, iaitu masalah bau badan.

Umum mengetahui semua ini terjadi akibat berlakunya perubahan hormon pada tubuh mereka. Oleh itu, sebagai ibu ada baiknya cadangkan kepada anak remaja anda untuk mengamalkan minum air sirih yang dicampur dengan inai untuk atasi masalah tersebut.

Bimbang jika masalah bau badan tidak dirawat, akan menyebabkan orang lain tidak selesa berkawan dengannya. Dan akhirnya anak anda akan mengasingkan diri dan malu untuk berdepan dengan orang lain.

Jom semak apa petua untuk hilangkan bau badan bagi anak remaja.

[su_highlight background=”#f2af61″ color=”#242121″]Rebusan Daun Sireh Dan Inai[/su_highlight]

Bahan-bahan:

♥3 helai daun sireh

♥Segenggam daun inai

♥3 gelas air

Cara-cara:

1. Rebus kesemuanya di dalam periuk dengan api sederhana kecil dari 3 gelas menjadi 1 gelas.

2. Tapis dan minum bila sudah suam. Diamalkan seminggu sekali atau setiap kali habis haid.

Sumber : Norliza Mohd Salleh


Makan Buah Tu Jangan ‘Terlajak’ Banyak, Pakar Ini Kongsi Saiz Hidangan Yang Betul Supaya Tak Mudarat Diri.

Apabila sebut mengenai buah-buahan tentu ada yang mengemari sesuatu buah akan makan dengan jumlah yang banyak.

Bagi yang ‘hantu’ durian tu dengan bangganya akan mengatakan sekali makan satu biji pasti licin!

Begitu juga dengan rambutan atau manggis, sudah pasti bila makan tentu berbiji-biji.

Tapi tahukah anda sebenarnta makan buah-buahan ni tak boleh keterlaluan nanti mudarat kesihatan diri.

Sebagaimana yang dikongsikan oleh pakar ini mengenai saiz hidangan yang betul apabila menjamah hidangan buah-buahan tempatan.

Makan buah ikut saiz hidangan yang ditetapkan.

“Habis 2 biji durian aku makan tadi.”
“1 kilo rambutan beli tadi habis aku sorang makan.”
“Alah, buah-buahan kan bagus, apa salahnya makan banyak.”
Antara 3 situasi yang paling kerap dengar. Bila sampai musim, makan buah-buahan sampai tak ingat dunia.
Buah-buahan memang bagus. Kaya dengan vitamin, mineral dan serat. KKM sarankan makan buah-buahan paling kurang 2 hidangan sehari.
Tahu tak berapa banyak 1 hidangan untuk buah durian?
3 ulas sahaja tau. Jadi kalau sudah melantak 2 biji seorang, mana datang 3 ulas kan?
Itu yang lepas makan jadi badan panas, sakit tekak dan kepala pening. Sebab banyak sangat makan dalam satu-satu masa.
Jadi gambar dibawah ada tunjuk saiz hidangan untuk buah-buahan yang popular di Malaysia. Jadikan sedikit rujukan bila makan buah-buahan ya.
Ingat, setiap makanan perlu ambil dalam kadar sederhana. Dan setiap makanan, sederhana itu dalam jumlah yang berbeza.
Goodluck semua. Moga bermanfaat!
p/s- banyak lagi tips diet, makanan dan senaman saya kongsikan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Kena Didik Anak Yakin Diri Supaya Elak Masalah Anak Yang Tak Boleh Berenggang

Nak tahu tak masalah risau apabila berpisah dengan ibu bapa dikenali sebagai separation anxiety. Ia adalah perasaan tertekan atau perasaan bimbang yang dialami oleh kanak-kanak apabila dipisahkan daripada penjaga terutamanya ibubapa.

KISAH ANAK YANG TAK BOLEH BERENGGANG

Si Solahuddin ni memang cepat cuak kalau Ummi dan Abinya tak ada depan mata. Mula la nak meraung dan menangis.

Ummi dia nak pergi tandas je pun dia meraung sampai satu taman boleh dengar! Bila nampak je Ummi dia, dia terus berhenti nangis dan sengeh-sengeh macam tak ada apa yang berlaku!

Tuan Puan, ini lah namanya SEPARATION ANXIETY.

Nak taknak kita kena terima inilah ujian sebagai ibubapa. Benda ni normal je sebab anak kita tak faham lagi tentang ‘ Object Permanance ‘. Bagi mereka, apa yang tak ada depan mata tu, memang tak ada!

Tak boleh nak salahkan mereka juga sebab tu memang fasa perkembangan anak umur 8 bulan hingga 2 setengah tahun.

Apa yang kita kena tahu bab SEPARATION ANXIETY ni?

1. Tu sebenarnya tanda yang bagus sebab tu bermakna anak kita dah develop attachment dengan kita. Sayang sangat la tu kononnya.hehe

2. Separation anxiety ni biasanya akan hilang sendiri asalkan kita pandai yakinkan anak kita bahawa ketiadaan kita tu tak menyakitkan emosi mereka pun

3. Sebelum nak tinggal anak ke pengasuh kena la cukupkan dulu keperluan fisiologi mereka. Bagi susu dulu ke mandikan mereka dulu ke. Baru la mereka tenang sikit nak ditinggalkan pun.

4. Jangan mungkir janji! Kalau cakap nak pergi sekejap, kena pergi sekejap je. Anak cuma akan develop confidence bila dia tahu kita takkan mungkiri janji kita je.

Tolong ajar ilmu ni pada mak ayah yang belum tahu ye. Ilmu ni sangat-sangat penting pada mereka.


Begini Cara Nak Didik Anak Membaca Tanpa Dipaksa

Ramai ibu bapa mahukan anak-anak yang minat dan pandai membaca. Kebolehan membaca sangat diperlukan oleh anak-anak kerana ia merupakan pintu utama untuk mereka memperoleh maklumat baharu, berkomunikasi dan mengembangkan daya imaginasi mereka. Jadi, bagaimana ingin memikat anak supaya minat membaca? Berikut saya kongsikan sembilan tip mudah yang ibu bapa boleh praktikkan untuk memupuk minat membaca di kalangan anak-anak, tanpa perlu memaksa mereka. Tip ini telah saya amalkan sendiri pada anak-anak saya yang kini berumur antara 10 bulan hingga 10 tahun.

Tip 1- Ibu bapa sebagai model

Tip ini merupakan tip yang paling penting. Sekiranya kita mahukan anak yang suka membaca, maka kita mestilah lebih dahulu suka membaca. Tunjukkan contoh kepada anak betapa seronoknya membaca, dan perlahan-lahan ajak anak ikut membaca bersama kita atau bacakan cerita untuk mereka. Anak akan meniru tabiat membaca ibu bapa. Jika anak lihat ibu bapa leka bermain telefon bimbit sahaja, bagaimanakah mereka mahu mencontohi kita?

Tip 2- Bermula awal

Biasakan anak dengan buku sejak kecil, hatta ketika anak masih di dalam kandungan lagi. Deria pendengaran merupakan antara deria terawal yang terbentuk pada bayi dan bayi boleh mendengar suara ibu. Ibu digalakkan untuk mengaji, membaca buku dan berbual-bual dengan anak di dalam kandungan. Jadikan buku sebagai objek yang tidak asing dalam hidup anak-anak. Melentur buluh biarlah daripada rebungnya.

Tip 3- Buku yang sesuai

Gunakan buku yang sesuai mengikut peringkat umur anak. Contohnya, untuk bayi dan anak yang berumur di bawah 2 tahun, bacakan buku yang mempunyai gambar yang menarik, warna yang terang dan bahasa yang ringkas.

Tip 4- Luangkan masa

Sesibuk mana pun kita dengan aktiviti harian, luangkan sekurang-kurangnya 10 minit sehari untuk sesi membaca bersama anak. Jadikan sesi membaca ini sebagai rutin harian keluarga. Pilihlah waktu yang sesuai misalnya apabila kita dan anak berada dalam mood yang tenang, contohnya sebelum tidur.

Tip 5- Nada suara yang menarik

Pelbagaikan nada suara semasa membaca buku bersama anak. Bacaan yang mendatar dengan satu nada sahaja akan membuatkan anak-anak cepat bosan. Anak-anak akan bersemangat untuk mendengar cerita sehingga tamat sekiranya ibu bapa menggunakan nada yang menarik dan membuat bunyi-bunyi yang berkaitan seperti bunyi singa, bunyi katak atau apa sahaja bunyi yang dapat menambahkan pemahaman dan menarik perhatian mereka.


Wanita Ni Kongsi Petua Cepat Redakan Batuk & Hidung Tersumbat. Ramai Dah Amal & Memang Menjadi!

Mencari penawar untuk melegakan batuk dan hidung tersumbat yang dialami kadang kalanya boleh mendatangkan kebingungan. Apatah lagi, setelah banyak kali mencuba pelbagai jenis  ubat, namun batuk masih tidak reda-reda.

Ini sama keadaannya terjadi kepada Masni Mohd hinggalah akhirnya dia mengamalkan satu petua sebagai ikhtiar untuk merawat penyakit batuk dan hidung tersumbat yang dialaminya.

Jadi buat anda yang mengalami masalah yang sama, bolehlah amalkan petua yang dikongsikan olehnya di salah satu group facebook untuk manfaat bersama.

Ini perkongsiannya.

Kalau kita tak ikhtiar memang tak kan sembuh. Lama dah hidung tersumbat, batuk-batuk. Macam-macam ubat dah telan. Masih tak mampu membantu. Kita cuba yang tiga benda ni,alhamdulillah,syukur.  Memang  padu keputusannya. Terima kasih ya Allah.

Bahan-bahan:

Cengkih
Lemon
Madu

Cara buat :
1. Lemon di potong sesuka hati nak berapa keping pun boleh
2. Ambil 6 biji cengkih dicuci
3. Kemudian masukkan 2 sudu makan madu
4. Letak kesemuanya dalam cawan dan kemudian tuang dengan air panas. Tunggu suam-suam kuku, baru minum.

Ekstra tips : Elak kan minum dengan ais batu.

Meninjau di ruangan komen, ada yang telah cuba mengamalkan petua ini dan salah seorang daripadanya adalah Dira Salleh, ujarnya “Saye dah amal minum . Untuk 3 hari ni . Alhamdulillah, deria rasa ada balik”

Manakala  Norfalisa Norman turut mengamalkan petua yang sama, “Saya pun buat mcm ni… cuma buat siap2 nk minum ambik je…”, ujarnya sambil turut berkongsi gambar.

Begitu juga Dae Sakura meninggalkan komen, ujarnya minuman seisi keluarganya. Bahkan anaknya yang berusia 5 tahun juga amat menggemari minum air teh lemon letak cengkih.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Jaga-jaga Dengan Penularan Influenza. Sebaiknya Ikut Apa Dr Ni Sarankan!

Mendengar adanya jangkitan influenza yang terjadi di kawasan berhampiran kita, tentu ianya membimbangkan. Ini memandangkan virus ini boleh berjangkit.

Pun begitu, sewajarnya kita tidak sekadar meluahkan kegusaran, tetapi adalah lebih baik kita mengambil langkah berjaga-jaga untuk pastikan keluarga kita selamat daripada jangkitan tersebut.

Bagaimana caranya, jom fahami apa yang disarankan doktor ini.

Setiap tahun, pada waktu begini, kes jangkitan influenza akan meningkat, terutamanya dikalangan kanak-kanak. Orang ramai dinasihatkan mengambil langkah berjaga-jaga.

Mengekalkan tahap kebersihan diri yang tinggi, kerap membasuh tangan dengan menggunakan air dan sabun atau hand sanitizer, mengamalkan adab batuk yang baik dan cara hidup sihat.

Golongan berisiko tinggi digalakkan untuk mendapatkan pelalian vaksin influenza yang ditawarkan di kebanyakan fasiliti kesihatan swasta di seluruh negara.

Individu yang mempunyai gelaja jangkitan influenza pula disarankan amalkan langkah-langkah dibawah ini, sebagai langkah pencegahan penularan jangkitan influenza:

Berehat di rumah. Jika pergi ke tempat awam, pakai penutup hidung dan mulut dengan betul bagi mengelakkan penularan jangkitan melalui titisan pernafasan.

Menutup hidung dan mulut dengan tisu, tuala atau sapu tangan apabila batuk atau bersin. Tisu yang telah digunakan perlu dibuang dengan segera ke dalam tong sampah.

Elakkan daripada berkongsi peralatan peribadi seperti tuala mandi, sapu tangan dan sebagainya dengan orang yang lain untuk mengurangkan risiko jangkitan.

KKM juga menasihatkan mengenai langkah yang perlu diambil dalam mengendalikan pesakit terutamanya di kalangan kanak-kanak di bawah 5 tahun seperti berikut:

Jika terdapat keperluan, gunalah ubat paracetamol mengikut dos yang tepat, di samping mendemah bahagian badan seperti kepala, kaki dan badan dengan tuala basah (tepid sponging);

Elakkan beri ubat NSAIDS(ibuprofen, voren, dsb) untuk kurangkan demam kerana ia boleh meningkatkan risiko komplikasi jangkitan influenza seperti radang otak di kalangan kanak-kanak.

Memastikan pesakit minum air secukupnya supaya kekal terhidrat.

Bawa pesakit berjumpa doktor sekiranya demam tidak berkurangan atau mempunyai selsema, sakit tekak, batuk dan gejala lain seperti sakit kepala, sakit otot, sakit sendi dan kelesuan.

Sumber: Hisham Abdullah (Ketua Pengarah Kesihatan, KKM)


Supaya Cepat Sembuh, Doktor Ini Sedia 10 Tip Penjagaan Luka Berkhatan. Boleh Follow.

Apabila tiba cuti sekolah hujung tahun, tentu ramai ibu bapa mengambil kesempatan untuk melakukan upacara khatan untuk anak lelaki. Biarpun berkhatan ini digalakkan dilakukan sejak bayi, namun ada segelintir ibu bapa mengambil keputusan untuk khatan anak setelah anak besar.

Upacara berkhatan kini dilakukan di klinik secara persendirian atau dilakukan secara berkumpulan dengan mengadakan majlis berkhatan beramai-ramai. Apa pun cara pendekatannya, penjagaan luka berkhatan tetap sama. Ia perlu dijaga dengan teliti termasuk cuci luka dan pemakanan. Ia penting agar luka sembuh dengan. Jangan abaikan semua ini, supaya tidak berlaku sebarang jangkitan kuman yang akan melambatkan proses penyembuhan.

10 PANDUAN PENJAGAAN SELEPAS KHATAN

Sekarang ni musim berkhatan, ramai ibu bapa mohon saya tips penjagaan selepas berkhatan agar tidak bentan atau bernanah dan luka cepat sembuh.

Jadi hari ni saya nak beri sedikit penerangan tentang penjagaan luka selepas berkhatan.

1. Jangan biarkan balutan luka tidak dibuka lebih 72 jam. Ia perlu dibuka, untuk pantau komplikasi berikut:
— Jangkitan/nanah
— Bengkak/bentan
— Jahitan terbuka
— Keruping melekat pada balutan

2. Luka berkhatan perlu dicuci 2-3 hari sekali menggunakan normal saline. Caranya:
— Bersihkan daki / darah beku sekitar luka
— Cuci luka dengan normal saline
— Periksa jika ada jahitan & tanda jangkitan
— Tutup semula luka jika tiada tanda-tanda

3. Ada beberapa ubat yang dibekalkan oleh doktor selepas prosedur berkhatan:
— Tahan sakit: diambil bila perlu
— Antibiotik: perlu diambil ikut jadual
— Ubat cucian: lazimnya normal saline
— Elak sapu minyak/herba pada luka

4. Anak-anak kadangkala mengadu berasa ngilu bila kepala zakar bergesel dengan pakaian(seluar/kain). Itu perkara normal kerana ia bahagian yang sensitif dan sebelum ini ia dilitupi kulit, tetapi kini terdedah. Ngilu itu akan beransur-ansur hilang.

5. Pakai pakaian yang longgar dan selesa supaya aliran darah tidak terganggu dan dapat pengudaraan yang secukupnya. Ini membantu proses penyembuhan luka. Boleh pakai seluar, asalkan tidak terlalu ketat.

6. Selepas berkhatan, anak-anak dibenarkan berjalan. Malah mereka tidak digalakkan hanya berbaring sahaja. Aktiviti ringan ini membantu pengaliran darah dan mengurangkan tempoh penyembuhan luka. Cuma jangan lasak sangatlah.

7. Pastikan minum air secukupnya. Ada petua lama yang mengatakan minum air banyak selepas berkhatan menyebabkan bentan. Itu tidak benar. Air yang cukup adalah satu faktor yang penting untuk penyembuhan luka.

8. Jaga pengambilan makanan. Perlu ambil makanan yang mengandungi protein, serat, vitamin secukupnya. Boleh makan: ayam, telur, ikan, kicap, sayur. Ia tidak akan menyebabkan kegatalan atau kehitaman pada luka berkhatan.

9. Luka berkhatan akan sembuh dalam masa 10-14 hari. Jika ada tanda-tanda berikut, jumpa doktor:
— Sakit/bengkak melampau
— Nanah yang banyak
— Demam tinggi
— Tak boleh kencing

10. Bergantung pada teknik khatan, mungkin perlu bawa anak berjumpa doktor untuk rawatan susulan.
— Jahitan konvensional: tak perlu dibuka
— Klamp: perlu jumpa doktor untuk dibuka
— Gam: tak perlu jumpa doktor semula
— Mesih jahit: perlu jumpa tukang jahit.

OK, yang last tu bergurau je. Jangan kau minta tukang jahit jahitkan cara tulang belut, mata lalat apa semua.

Belajar sesuatu hari ni ? Kongsikan pada yang lain..


“Jangan Letak Harapan Atas Orang Lain” Ramai Bangkit Semangat Dengar 3 Pesan Abah Nana Mahazan!

Selalunya, masalah yang kita alami kita rasa bukan berpunca dari kita, tapi orang lain. Betul tak? Tapi sebenarnya kita sendiri yang tak memahami atau salah tanggapan pada individu tersebut. Perkara itu sedikit sebanyak menyebabkan kita sendiri yang rasa stres!

Baru-baru ini Nana Mahazan ada berkongsi tiga “Rules in Life” yang sentiasa diingati oleh abahnya untuk menjadi pedoman dirinya dalam kehidupan untuk sentiasa berasa tenang, senang, dan menang.

Dalam perkongsian di laman Instagram miliknya itu, Nana berkongsi, pertama, seseorang yang mahu menghilangkan rasa tak keruan perlu akur dan tahu bahawa manusia ini bersifat berbeza-beza. Cara pembesaran, persekitaran, pemahaman dan pembelajaran berbeza.

Jadi kita faham setiap orang adalah berbeza, Nana menyoal semula adakah kita akan stress jika orang lain itu tak buat macam apa yang kita mahu? Stress akan berlaku apabila kita selalu fikir kenapa orang tak buat macam mana apa ada dalam kepala kita.

Kedua, Nana berkongsi bahawa usah menjangkakan sesuatu daripada sesiapa. Maksudnya, kita harus menerima apa jua yang berlaku. Ia bagi mengelakkan apabila apa kita jangkakan daripada seseorang itu kita tak dapat, kita takkan sedih dan kecewa. Oleh itu, pengharapan haruslah hanya kepada Allah yang satu. Jadi harus selalu berlapang dada dan berhusnuzon, selain berfikiran baik dan terbuka.

Sementara point yang terakhir, jangan biarkan orang lain merencana atau tukar mood kita.
Maksudnya jangan biarkan orang lain mudah mempengaruhi kita. Kesimpulannya, jika ketiga-tiga itu berjaya diikuti seseorang itu akan tenang, senang dan menang!

Meninjau di ruangan komen, rata-rata dapat apa pengisian yang Nana sampaikan. Malah ada juga yang berasa down kembali bangkit semula bila mendengar 3 peraturan dalam hidup yang dikongsikan oleh Nana ini.

Sumber : Instagram Nana Mahazan


Gaji RM3000 Nak Beli Kereta, Ada Caranya Supaya Tidak Ganggu Aliran Tunai Bulanan, Perunding Kewangan Ini Beri Panduan.

Pembelian kereta sama ada kereta terpakai atau baharu merupakan suatu komitmen jangka panjang.

Secara umumnya, banyak perkara yang perlu dititikberatkan sebelum membeli kereta supaya tidak mengganggu aliran tunai bulanan.

Namun perkara paling utama adalah ansuran bulanan yang tidak membebankan dan sesuai dengan gaji bulanan. Sekali gus tidak menganggu aliran tunai anda.

KENDERAAN SESUAI UNTUK GAJI RM3000 SEBULAN.

Kenderaan yang sihat buat kita adalah setahun gaji kita. Gaji RM3000 x 12 = RM36,000 sahaja.

Kadar ansuran bulanan yang sesuai hanya sekitar 15% sahaja dari gaji kita. Jika lebih kita akan mula rasa sensara. Jika gaji RM3000 bersamaan sekitar RM450 sahaja.

Kadar pembiayaan yang baik bawah 7 tahun sahaja. Jangan lebih dari itu. Nanti kita rasa peranakkan kita nak jatuh asik bayar hutang kereta.

“gaji saya bawah RM3000 jer bang?”

Tangguh dululah beli kereta, belajar naik motor sahaja dulu dik jika masih bujang. Ada keluarga beli sahaja kereta terpakai yang baik juga banyak.

Belum ada kereta terpakai meletup meninggal selepas seminggu pakai setakat ini.

Sampaikan buat adik kita agar bermanfaat buat semua.

Jika nak tahu berapa belanja sebuah kereta sebulan?

Darabkan dengan ansuran setiap bukan x 2. Kita tahu berapa biayanya.


Ramai Masih Terkesan, Harap PM Lulus KWSP 2.0 Bersasar, FB Dr Asyraf Diserbu Warganet!

Baru-baru ini tular di media sosial bahawa orang ramai mahu pengeluaran Wang Simpanan Kumpulan Pekerja (KWSP) secara bersasar dibenarkan. Ramai berharap supaya Dato’ Sri Ismail Sabri bin Yaakob memberikan kelulusan permohonan berkenaan.

Menerusi statusnya di facebook, Ketua Pergerakan Pemuda UMNO Datuk Dr Asyraf Wajdi Dusuki menjelaskan perkara itu disampaikan menerusi Pemuda UMNO kepadanya dan komen-komen di media sosial.

Dr Asyraf juga turut bertanya siapakan yang memerlukan inisiatif  KWSP Bersasar.

“Ramai yang mesej peribadi mahupun komen di status peribadi saya memohon Pemuda UMNO bersuara sebagaimana sebelumnya dalam isu KWSP BERSASAR. Boleh saya tahu benarkah ramai yang menuntutnya dan benar-benar memerlukannya?”-Dr Asyraf

Sehingga kini lebih 5 ribu komen didapati di FB  Dr Dr Asyraf yang mengharapkan akan ada ‘keajaiban’ untuk mereka mendapatkan nisiatif  KWSP Bersasar.

Untuk makluman, pada Mac lalu kerajaan telah bersetuju membenarkan pencarum Kumpulan Wang Simpanan Pekerja (KWSP) membuat pengeluaran khas sebanyak RM10,000 berikuatan ramai terkesan dari segi ekonomi dan kehilangan pendapatam selepas pasca pandemik covid 19 sejak pademik melanda negara tahun 2020.

Pengeluaran kwsp telah dilaksanakan menerusi 3 skim, i-Lestrai, i-Sinar dan i-Citra yang melibatkan 7.34 juta pencarum.

LUAHAN WARGANET

Meninjau di ruangan komen, warganet meluahkan memerlukan pengeluaran KWSP Tersasar berkenaan akibat kesempitan hidup termasuk terpaksa menanggung hutang tertunggak yang banyak. Antara luahan adalah seperti berikut.

“Betul dato, sya sendiri ada memohon dan SANGAT2 memerlukan dgn keadaan skrg Suami sdh tdk be kerja dan sya sendiri sakit tdk dpt bejual kuih. Mohon sangat dato dpt bawa isu ini utk d bentangkan.”

“Kehilangan kerja ,balik kampung jaga org tua uzur,suami pun kehilangan kerja,anak2 4org masih belajar & perlukan belanja persekolahan.”

“Ramai yang masih memerlukannya dato. Tlg teruskan memperjuangkan pngeluaran kwsp 2.0.”

“Ramai dato, kos sara hidup pun sangat meningkat.”

“Majoriti yg diberhentikan kerja oleh majikan dalam usia 45 thn keatas.diberi pampasan x setimpal dgn tempoh bekerja tp kami terpaksa terima juga untuk membayar hutang yg sedia ada.amat memerlukan disaat ini.anak2 masih bersekolah.”

hhhh


Makan Dalam Dulang Bonding Dengan Anak-Anak. Cara Ayah Ini Memang Win Didik Keluarganya!

Sebagai ibu bapa moden yang bekerjaya, masa berkualiti dengan anak-anak amat terhad. Sehinggakan anak-anak terabai. Mana taknya, pergi kerja awal pagi, hampir malam baru balik rumah. Nyata bonding dengan anak-anak amat kurang.

memang sungguh inspirasi. Hanya makan dalam dulang pun boleh mengerat bonding dengan anak-anak.

Anak aku taklah ramai sangat, 4 orang saja. Tapi macam mana pun makan dalam dulang ini hampir pasti dibuat setiap kali makan.

Jarang-jarang aku makan asing, melainkan bila ada yang sakit, tak nak menyebarkan kuman. Kalau tidak, beginilah kami makan hari-hari.

Aku mulakan amalan makan dalam dulang ini sejak di UK lagi. Ketika itu kami baru bertiga. Sekarang dah berenam, alhamdulillah masih boleh sendal lagi. Muat juga makan ramai-ramai.

Kau pernah baca saranan seorang artis yang kata suami isteri kalau gaduh pun jangan tidur asing-asing?

Samalah juga macam makan dalam dulang.

Ia merapatkan hubungan yang kadang-kadang ada terusik perasaan atau terkedu.

Anak-anak kadang-kadang tengah merajuk. Namun bila panggil makan, hilang merajuknya sebab perut pun dah lapar. Mau tak mau, kena makan sama-sama juga. Akhirnya senyum pun terukir.

Makan dalam dulang juga menggalakkan sikap bertolak ansur dan berlebih kurang. Kau tau bahagian nasi depan mata kau. Sama ada kau nak tolak pada orang keliling atau kau nak kaut lebih banyak.

Ini kau belajar waktu makan. Kalau nampak orang sebelah macam lapar lebih, kau tolaklah nasi sikit pada dia. Kalau ada yang susah nak habis, kau tolong habiskan.

Perkara mudah tapi banyak yang kau boleh guna dalam interaksi sesama manusia.

Bila makan ramai-ramai, macam-macam benda kau boleh bincang bersama. Waktu inilah kau boleh selitkan pelajaran dalam hidup pada anak-anak. Bagaimana menghargai rezeki, hidup muafakat dan lain-lain.

Tak adalah mata masing-masing ke TV waktu makan, atau buat hal sendiri. Kau nak tegur pun susah.

Inilah juga waktu “bonding” antara kau dengan anak-anak dan isteri. Anak-anak akan bercerita tentang aktiviti seharian mereka. Isteri pun ada gossip terkini. Kau pula buat lawak sikit-sikit lalu masing-masing tergelak.

Sedar tak sedar, habis satu dulang kau kerjakan. Perut kenyang, hati pun gembira.

Selain dari jimat lauk, pinggan pun tak payah basuh banyak-banyak. Sekali makan, basuh dulang itu sajalah. Ini kalau masing-masing makan tak sama timing, letih nak mengemas.

Ada juga orang kata kotorlah, tak hygienic. Yalah, kalau kau tak basuh tangan, kotorlah jadinya. Kau kena pastikanlah semua jaga kebersihan, potong kuku, gosok gigi. Yang sakit, kita bagi makan asing. Insya-Allah selamat semua tak sakit perut.

Aku cadangkan kalau ada masa, bolehlah cuba makan sama-sama dalam dulang. Banyak kebaikannya untuk kehidupan kau sekeluarga.

Selagi badan masing-masing masih muat nak duduk keliling tu, Insya-Allah aku akan teruskan amalan begini.

Mudah-mudahan dari aktiviti makan pun Tuhan turunkan rahmat dan ketenangan pada keluarga kita

Manakala perkongsian lain beliau seterusnya ada menyentuh mengenai cara lain bonding untuk dengan anak-anak

9 CARA JIMAT UNTUK BONDING DENGAN ANAK-ANAK

Zaman sekarang ini sungguh mencabar. Kita jadi ibu bapa kadang-kadang terlalu sibuk cari duit sebab nak sara hidup keluarga. Maka adakalanya terlepas pandang masa berkualiti dengan anak-anak.

Aku senaraikan beberapa aktiviti yang boleh kau lakukan tanpa mengeluarkan duit yang banyak untuk bersembang dan bermesra dengan mereka.

1. Makan dalam dulang/talam

Ini aku pernah tulis dahulu (perkongsian di atas). Mungkin ramai yang tak biasa makan dalam dulang ini, tapi kau cubalah. Banyak kebaikan yang kau boleh dapat.

Waktu inilah kau boleh banyak selitkan nasihat-nasihat kehidupan. Tutup TV, semua mengadap nasi dan lauk di tengah.

Kau boleh cerita tentang baiknya Tuhan bagi rezeki. Kau boleh cerita tentang konsep bertolak ansur sesama ahli keluarga. Anak-anak boleh bercerita tentang aktiviti mereka seharian. Sedar-sedar nasi pun habis.

Kenyang dapat, bonding pun dapat. Insya-Allah keberkatan pun kau dapat.

Petikan yang disiarkan di laman facebooknya pada tahun lepas mengenai amalan makan dulang bersama anak.

2. Memasak

Memasak atau menyediakan makanan juga aktiviti bonding yang baik. Lagipun, memang hampir setiap hari kena masak, kan?

Kalau anak kau ramai, kau bahagi-bahagilah tugas. Ada yang potong sayur, ada potong bawang, ada gaul bahan, ada yang masukkan bahan dalam kuali.

Kalau aku, paling seronok waktu kami buat sandwic sama-sama. Sandwic ini memang antara kepakaran aku. Jadi anak-anak semua sangat teruja bila aku kata nak buat sandwic. Nanti aku kongsikan resipinya.

Masing-masing berebut nak sapu mentega atas rotilah, nak letak tomatolah, nak kapit rotilah.

Ia jadi satu aktiviti yang menyeronokkan dan merapatkan hubungan dengan anak-anak.
.
.
3. Cuci kereta atau motor.

Kalau kau tak hantar kereta ke kedai, bolehlah kau cuci sendiri beramai-ramai dengan anak-anak.

Waktu aku kecil dulu, ini antara aktiviti yang aku suka buat dengan arwah Abah.

Kerja aku senang saja, Abah suruh aku cuci tayar, sebab kawasan yang tinggi-tinggi aku tak sampai. Lepas itu yang seronok sebab dapat main air waktu nak bilas.

Basah lencun tapi penuh dengan gelak ketawa. Penat pun tak terasa.
.
.
4. Buat hobi sama-sama.

Kenalpasti hobi anak kau, kemudian kau sama-samalah buat dengan dia, atau temankan dia waktu dia sedang beraktiviti itu.

Dulu anak aku minat main Gunpla atau Gundam. Alah, yang robot plastik main cantum-cantum tu. Aku pun sama-sama buat robot itu dengan dia. Dia gunting, aku cantum. Aku gunting, dia cantum.

Main lego pun begitu juga. Sama-sama cantumkan blok dan bina rumah contohnya. Bila siap, masing-masing rasa bangga sebab buat sama-sama.

Kalau hobi anak kau melukis, kau pun sama-samalah melukis dengan dia. Ataupun kau sokong aktiviti dia, contohnya bawa dia pergi jumpa pelukis, beri idea nak lukis apa, belikan buku-buku lukisan dan lain-lain.

Kau tunjuk minat yang sama dengan anak-anak, memang anak-anak akan hargai dan ingat sampai bila-bila.
.
.
5. Solat jemaah

Aktiviti pergi masjid dan surau juga salah satu aktiviti yang sangat baik untuk kau bermesra dengan anak-anak.

Waktu jalan kaki untuk sampai ke masjid itu, banyak benda kau boleh sembangkan. Fadilat solat berjemaah jangan ceritalah. Rapatkan saf itu antara sebab yang boleh menyatukan hati kau dengan anak-anak dan ahli jemaah yang lain.

Kalau tak dapat ke masjid, kau solat berjemaah di rumah. Dapat sehari satu waktu pun cukuplah sebagai permulaan. Ini aktiviti spiritual yang boleh merapatkan hubungan yang renggang insya-Allah.

6. Hantar dan ambil anak dari sekolah/kelas

Mungkin ramai yang tak berkesempatan buat aktiviti ini disebabkan kesibukan kerja dan ‘timing’ yang tak selaras. Namun jika ada kesempatan, kau cubalah usahakan

Benda ini nampak biasa saja, tapi waktu kau dalam kereta itulah masa untuk kau kenali anak kau dengan lebih rapat.

Kau tanya apa aktiviti dia hari itu, dia belajar apa, cikgu baik ke tidak. Anak-anak pun biasanya akan teruja untuk beritahu dia buat apa, kawan mana yang menangis, budak mana yang muntah, budak mana yang bawa duit bekal RM50 dan lain-lain.

Yang ibu bapa mahu begitulah. Anak-anak mesra dan bebas bercerita apa saja dengan kita. Maka masa hantar dan ambil dari sekolah itulah peluang untuk kau bersembang bagai nak rak dengan anak-anak. Jangan kau diam layan radio saja.

7. Majlis taalim

Majlis taalim ini biasanya aku buat sebelum tidur.

Kau bacakan buku-buku yang bermanfaat untuk anak-anak contohnya kisah para Nabi, sejarah hidup Nabi Muhammad, kisah para sahabat dan lain-lain.

Kalau kau ada ilmu lebih sikit, kau bacakan buku-buku hadis berkaitan adab dan akhlak, contohnya kitab Riyadhus Solihin, Hadith 40, Adabul Mufrad atau Fada’il A’mal.

Kemudian kau tutup dengan tadarus beramai-ramai. Dapat satu malam satu mukasurat Quran, jadilah.

Anak-anak aku paling suka kalau aku bacakan kisah para Nabi. Selalu jugalah mereka mendesak.

Sambil cerita itu, kau selitkan juga pengajaran dan kaitannya dengan kehidupan kita sekarang. Barulah anak-anak boleh faham dengan lebih jelas.
.
.
8. Berkebun

Kalau kau ada laman, gunalah laman yang ada itu untuk berkebun bersama anak-anak.

Benda mudah macam cabut rumput pun jadi satu aktiviti yang menyeronokkan. Contohnya kau lumba siapa cabut rumput paling banyak ke, atau siapa dapat jumpa cacing ke.

Kemudian kau ajar anak-anak teknik tanam pokok. Macam mana nak pindahkan dari polybag ke tanah atau pasu, macam mana tabur benih, bila nak siram pokok.

Biar anak-anak kembali kepada ‘nature’. Pegang tanah, biar tangan kotor, keluar peluh jantan.

Lepas itu, kau beri dia seorang satu pokok untuk dijaga. Ini melatih anak-anak untuk rasa tanggungjawab dan cintakan alam sekitar juga. Bila pokok dah besar, kau boleh kata dengan bangga pada dia,

“Tengok, itu pokok yang awak tanam dulu, kan? Dah berbunga dah.”

Mesti anak-anak pun seronok.
.
.
9. Main masak-masak atau play pretend

Biasanya ini dibuat waktu anak kau masih kecil.

Kau buat khemah dalam rumah guna tali rapia dan selimut. Duduk dalam itu dengan anak, lepas itu guna periuk dari dapur, konon-kononnya tengah masak dalam hutan. Kertas-kertas yang diracik kononnya sayur dan lauk pauk.

Anak lelaki pula biasanya main lawan pedang atau tembak-tembak. Imaginasi anak lelaki aku biasanya begitulah. Anak lelaki orang lain, mungkin lain imaginasinya.

Kau pun pakailah topeng dan segala aksesori untuk masuk dalam dunia anak kau. Jadi budak-budak sekejap.

Jadi kawan mereka yang paling rapat, sebelum mereka mencari kawan-kawan yang lain.

================
.
.
Begitulah yang aku boleh kongsi setakat pengalaman aku membesarkan 4 orang anak.

Masing-masing lain kerenah dan karakternya. Namun biasanya bila buat aktiviti bonding ini, semuanya akan seronok dan boleh beraktiviti bersama-sama.

Cubalah di rumah. Mudah-mudahan hubungan kekeluargaan kau dengan pasangan dan anak-anak bertambah erat dan mesra setiap hari.
.
.
Ahmad Affzan Abdullah.
Pelukis Kaligrafi Eksklusif


“Maafkan Mama Anak-anak, Dua Tahun Jaga Akhirnya Tumbang.” Almy Nadia & Anak Sulung Positif Covid-19!

Berita duka dikongsikan Datin Almy Nadia menerusi laman instagramnya yang memakumkan dirinya disahkan positif Covid-19. Perkongsian itu dimuatnaik menerusi laman Instagramnya.

Bulan lalu, Fizz atau nama sebenarnya, Mohd Fairuz Zainal Abidin djangkiti virus itu selepas enam hari menjadi kontak rapat mangsa Covid-19. Dia kemudiannya menjalani kuarantin kendiri di rumah sehingga disahkan bebas virus berkenaan.

Menurut Almy, dia mula rasa sakit sejak jumaat yang lalu, lalu dia membuat ujian sebanyak tiga kali namun negatif.

Maafkan mama wahai anak2 mama.. 2 tahun mama jaga .. mama jaga sop sgt la ketat.. tp akhirnya tumbang.

Mama dah start sakit dr hari jumaat lagi tp buat test saliva 3 kali negetif,pagi ni buat test saliva terus positif 😭😭😭😭 tak ada kata2 selagi mama 😭😭😭😭😭😭😭 maafkan mama sbb mama anak2 mama tak dpt join pergi school,mlm td nana tiba2 batuk n selsema,pagi ni buat test positif jugak..

Dia turut memberitahu kini giliran suaminya pula menjaga mereka anak beranak yang positif.

Fizz dan Almy mendirikan rumah tangga pada 26 April 2014 dan dikurniakan empat cahaya mata perempuan, Afrina Arianna, 5, Afrina Aurora, 4, Afrina Ayra, 3 dan Nur Afrina Aisyah, berusia dua bulan. Mereka juga mempunyai anak angkat, Afrina Darwisyah,11.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Ni Pesan Ustaz Syamsul Debat. Suami Isteri Perlu Buat 4 Perkara Ni ‘Sama-sama’!

Dalam melayari kehidupan berumah tangga, pasti apa yang kita semua inginkan adalah kebahagiaan dan keharmonian hidup bersama dengan pasangan kita. Semahunya bahagia yang pernah dikecapi diawal perkahwinan akan terus dirasai hingga hujung nyawa.

Untuk itu, dengarkan apa kata ustaz Syamsul Debat ini tentang bagaimana mencipta bahagia untuk pasangan suami isteri. Jom lihat satu persatu apa yang dimaksudkan dengan 4 S (Sama-sama)itu.

Ingat orang lelaki, sibuk macam mana pun pilihlah sekurang-kurangnya satu waktu untuk solat bersama-sama. Jika si suami tidak yakin untuk jadi imam, bermulalah dengan waktu Zuhur. Bila sudah terbiasa akan memberi  lebih keyakinan kepada suami untuk menjadi imam untuk waktu Maghrib mahu pun Isyak. Biasanya bila isteri mendengar bacaan suaminya di dalam solat akan tersentuh hatinya. Lantaran itu isteri juga harus beri galakan dan mintalah untuk solat bersama-sama. Isteri perlu berlembut dengan suami.

Yang muda-muda mungkin tiada masalah namun bagi pasangan yang telah lama berkahwin, hal ini sering diabaikan.

Mencipta kemesraan suami isteri juga boleh dilakukan ketika sesi makan bersama-sama. Sebaiknya sebagai penghargaan kepada suami, isteri sebaiknya membezakan pinggan dan cawan suami yang lebih istimewa. Kemudian letakkan lauk ke dalam pinggan pasangan malah jika si ibu ambilkan lauk anak ke dalam pinggan juga, ibu dapat pahala.  Lagi mesra, jika suami isteri bersuap-suapan sebagai salah satu lagi komunikasi kemesraan antara suami isteri.

Ambil masa untuk anda suami isteri dapat berjalan berdua-duaan. Contohnya tetapkan masa untuk berjalan-jalan dengan menunggang motor di tengah malam. Saat romantis ini pasti akan memberi memori indah untuk berdua.

Syamsul DEBAT Lawak Habis ~ Abang Ni Mengangkang Je Depan TV..Tolong La Saya Kat Dapur Ni


“Bangun Awal Pagi, Tak Penat? Sanggup Masak Sedia Bekal Makan Anak, Ramai Tanya, Ini Jawapan Padu Dr Ini.

Setiap ibu bapa sudah tentu mahu memberikan penjagaan dan pengurusan yang terbaik buat anak.

Ia termasuk dalam hal soal pemakanan anak-anak. Jika anak yang bersekolah, ada segelintir ibu bapa sanggup bersusah payah bangun seawal pagi menyediakan bekalan untuk anak-anak.

Lebih kagum ada yang bekerjaya tetapi tetap menyediakan bekalan buat anak-anak. Bukan semua yang sanggup berbuat demikian.

Biarpun sibuk dengan karier, ia bukan alasan untuk tidak menyediakan bekalan makanan untuk anak.

Bukan tidak mampu untuk membiarkan anak membeli makanan yang disediakan oleh pihak sekolah, namun momen manis menyediakan sendiri bekalan makanan anak itu memberikan suatu kepuasan buat dirinya.

Malah perkongsiannya tentang menu bekalan anak-anak turut menjadi perhatian netizen sehingga ada yang mempertikaiannya kesungguhannya itu untuk anak-anak tersayang.

Jom kita ikuti panduannya. Barangkali ia boleh jadi motivasi untuk menyediakan bekalan buat anak-anak.

Ini rahsia saya…
“Bangun pukul berapa nak masak-masak sarapan pagi dan bekal sekolah ni?” ini satu soalan yang selalu ditanyakan.

“Bangun awal, tak rasa penat ke? Makan apa supaya tak rasa mengantuk apabila kerja….” juga salah satu soalan paling popular.
Jawapannya,

1) Bangun awal. Jam berapa? Saya cerita di bawah.

2) Kalau tak penat tu bukan manusialah. Mestilah kepenatan itu wujud dan dirasa. Tetapi bukan penat itu yang sebenarnya patut difikirkan…

Begini ceritanya,
Sekitar bulan November hingga Disember 2017, kami sedang menyiapkan barang persekolahan Along ST yang akan melangkah ke Tahun 1 pada Januari 2018, ketika itu saya fikir apabila Along mula bersekolah, anak ketiga kami Aboy (akan) berusia 1 tahun 1 bulan, masih menyusu badan.

Sebagai seorang ayah, saya mahu anak ke sekolah dengan bersarapan terlebih dahulu di rumah sebelum ke sekolah. Malah, saya fikir, bekalkan anak dengan makanan dari rumah adalah lebih baik daripada membeli makanan di kantin/luar.

Namun, sebagai seorang suami, saya tidak rasa idea untuk membiarkan isteri saya bersusah di dapur dengan kapasiti Aboy yang masih menyusu badan itu adalah idea yang baik. Maka, saya buat keputusan lebih baik saya yang memasak sarapan sekaligus bekal untuk anak sekolah.

Thus, the struggle begins.
Susah pada mulanya, tetapi setelah terbiasa, jadi ringan, mudah dan sekarang (setelah lebih 2 tahun melakukannya), saya jadi seronok! Subhanallah.

Rahsia saya,

1) Bangun pagi ikut ‘menu’ makanan yang akan dimasak.
Ada menu yang susah atau memakan masa untuk memasaknya (contoh kek, perlu bakar atau kukus lama), maka saya bangun sekitar 4.30 atau 4.45 pagi.

Ada menu yang senang (contoh nasi goreng), saya bangun sekitar 5 atau 5.15 pagi.
Ada menu yang boleh dimasak dengan cepat tetapi penyediaan bahannya agak cerewet (contoh nak buat mi kari atau potato salad), ada bahan-bahan yang saya sediakan malam sebelum tidur dan bangun sekitar 5 pagi esoknya untuk memasak.

Ada masanya ‘terbabas’ maka kelam-kabutlah memasak, tetapi Alhamdulillah Allah mempermudahkan semua urusan.

Ya, saya rancang apa nak masak esok paginya pada petang atau malam sebelum itu. Dah ada idea dah, jadi senang. Paginya bangun terus masak, tak perlu mengelamun cari idea.

2) Menunaikan solat sunat, sekurang-kurangnya 2 rakaat, sebelum mula memasak.
Sedar dari tidur, bangun, cuci muka dan ambil wudhu’, tunaikan solat. Sekurang-kurangnya 2 rakaat.

Biasa saya buat 2 rakaat solat sunat tahajjud. Jika ada masa, tambah 2 rakaat solat sunat taubat. Jika masih ada masa, tambah 2 rakaat solat sunat hajat. Dan ‘tutup’ dengan solat sunat witir, ikut keadaan.

Percayalah kata saya, pagi yang dimulakan dengan solat qiyamullail itu buat saya cergas, bertenaga, seronok, gembira dan tak penat, bukan sekadar masa memasak pagi sahaja, tetapi sepanjang hari.

Berbeza sangat dengan pagi/hari tak buat solat sunat, ada je benda tak kena. Penat tu salah satu benda yang berlaku. Rasa lemah badan. Terkadang jadi moody, tak ada mood.

Tetapi hari solat, tak rasa susah pun. Kita minta Allah mudahkan urusan kita, maka Allah mudahkan. Subhanallah.
Jadi 5 hari anak-anak bersekolah, maka sekurang-sekurangnya 5 pagi/malam/hari saya dapat tunaikan qiyamullail. Dulu agak payah juga, sekarang mudah. Dah jadi rutin.
Jangan risau, memang sempat je ke surau atau masjid. Mahu atau tak mahu je.

3) Masak resepi yang ringkas, bagi saya. Saya tak suka komplikated, maka saya customize resepi ikut selera kami sekeluarga sahaja.
Orang lain masak bihun goreng letak itu ini, wajib blend cili kering segala bagai, saya pilih resepi bihun goreng Singapura yang tak perlu guna cili kisar tetapi sekadar bawang dan black pepper saja. Orang lain masak spageti sos tomato kena buat itu ini jadi rumit, saya pilih memasak spegati aglio e olio yang guna minyak zaitun, chilli flakes dan bawang putih je. Pilih yang memudahkan.

4) Saya kongsi di Facebook, dengan tujuan mahu naikkan semangat sendiri.
Saya share gambar, celoteh atau resepi, ada orang Like dan Komen, saya rasa seronok. Tak kisahlah walaupun tak ramai yang Like, saya anggap perkongsian saya tak negatif, tak buruk, of course niat LillahiTaala, maka saya share.
Secara jujurnya, saya nak ucapkan terima kasih kepada semua yang pernah Like dan Komen (dan Share), sebab anda semua memberi semangat kepada saya untuk terus istiqamah memasak sarapan pagi sekeluarga dan bekal sekolah anak-anak. You guys are awesome!

5) Pelbagaikan menu, supaya kita sebagai tukang masak, tak rasa jemu nak memasak.
Saya benar-benar pelbagaikan.
Masakan Melayu, Cina, Barat, India, pelbagai. Semalam masak mi, hari ni sediakan roti, esok sediakan pasta. Gilir-gilir, selang-seli, tukar-tukar.

Bahkan apabila kita buat sebegini, kita jadi kreatif, kita jadi seronok, kita boleh cari idea baru, saya jadikan aktiviti dengan anak-anak mencari resepi dan idea masakan, macam-macam. Jadi teruja, seronok dan mengeratkan hubungan.

Boleh join support groups seperti Masak Apa Hari Ni di Facebook. Ramaaaaaaiiiiii orang kongsi gambar masakan, resepi dan seumpamanya. Macam-macam idea boleh dapat.

Tetapi perlu ingat fokus utama mencari idea dan resepi, bukan membawang, bukan saja-saja tengok, bukan skrol situ sini tanpa tujuan, nanti membazir masa tengok Facebook pun tak guna juga.

6) Sebagai suami, isteri menjadi support kuat saya. Isteri tak komplen masakan tak sedap ke, tetapi diam saja. Lama-lama si suami ni belajar sendiri rasa itu dan menambahbaikkan rasa sendiri. Isteri saya bangun awal pagi juga, saya masak isteri solat atau lipat baju atau kemas rumah…

Sebagai seorang lelaki, ibu saya support saya memasak untuk keluarga saya. Ini juga support kuat. Ibu perlu beri galakan kepada anaknya (kita) untuk memasak, bukan komplen menantu (isteri kita) tak memasak.
Anak-anak pasti support punya. Saya ni, masak apa pun, setiap hari anak-anak kata saya masak sedap. Perghhhhhhh, seronok weyyyyy.

7) Semestinya semua ini perlu dilakukan dengan niat yang baik.
Niat lillahi taala, pastilah terbaik.
Niat bantu isteri, terbaik.
Niat masak makanan sihat untuk keluarga, terbaik.
Niat tak nak guna MSG segala tu, terbaik.
Niat jimatkan duit, terbaik.
Niat ibadah sama ada solat, masak, urus keluarga, semua ini terbaik.
Niat nak ikut sunnah Rasulullah menyantuni keluarga dengan baik, terbaik.
Niat semua yang baik-baik, Allah pasti bantu.

Dan satu perkara penting juga, lakukannya dengan baik. MasyaAllah, kita rasa seronok sebab rasa dekaaaaaat dengan Allah. Amalan menyantuni keluarga dengan baik, termasuk memasak ini, adalah amalan ajaran Rasulullah SAW, kan?
Allah pasti bantu memudahkan.

Dan sekarang ini, anak-anak sudah tahu, setiap pagi nampak hidangan terhidang, anak-anak akan bantu ambilkan pinggan, sediakan sudu garfu, ambilkan gelas, duduk sama-sama, dan memastikan Papa (saya) ambil gambar sebelum makan 😅😁
Baca doa dan makan bersama. Subhanallah.

Kemudian bertolak ke sekolah, Papa (saya) pergi hantar anak-anak ke sekolah. Kemudian saya ke tempat kerja.
Bersama dalam post ini, saya sertakan gambar-gambar masakan sarapan pagi (makan pagi sebelum ke sekolah jam 7 pagi) sekaligus bekal sekolah anak-anak (makan waktu rehat jam 10 pagi di sekolah).

Memandangkan isteri saya berada di rumah (surirumah yang berniaga dari rumah), maka makan tengah hari dan malam isteri saya sediakan, saya jemput anak-anak balik dari sekolah pulang ke rumah dan lunch di rumah, tak makan luar pun jadi sebab itulah anda tak nampak saya makan di kafe tempat kerja. Heheheee.

Gambar-gambar ini adalah sebahagian koleksi dari Jun 2019 hingga awal Januari 2020 ini. Tanpa saya sedar, banyaaaaaak menu, resepi dan gambar saya kongsi. Hehehe…

Sebelum anak mula sekolah rendah, saya ada juga masak. Kadang-kadang je la, sebab isteri nak masak. Sekarang ni pun isteri nak masakkan sebab tak nak susahkan saya, tetapi saya minta isteri beri peluang saya pun nak buat kebaikan untuk keluarga juga. Saya masak pagi, isteri masak tengah hari/malam. Kerjasama dengan penuh kasih sayang gittewww

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Jaga Tanaman Dengan Racun Ulat Buatan Sendiri, Berkesan Lagi Jimat!

Bengang juga rasanya jika deretan tanaman kecil-kecilan kita di belakang rumah disinggahi si ulat daun. Habis daun-daun jadi makin tidak sihat dek serangan si kecil ini.

Daun pokok kita yang segar bugar habis dibotakkan si ulat kecil ni. Geram juga melihatnya. Sebenarnya ada cara untuk hasilkan racun buatan sendiri bagi mengelakkan ulat-ulat ini dari terus berleluasa di pokok kesayangan kita. Bagaimana?

Makcik ni ada la tanam pokok-pokok dalam pasu seperti pokok limau kasturi, limau purut, pandan, daun kesum, halia, kunyit, kencur, serai dan lain-lain. Tapi musuh utama dalam industri adalah ulat.

Bila melawat pokok je, daun-daun semua dah botak. Bawah pokok berterabur benda bulat-bulat macam biji sawi yang merupakan najis En Ulat. So bagi mengelak dari pencabulan ke atas pokok kesayanganku itu, bolehlah dibunuh dengan racun buatan sendiri.

Bahan-bahan:
Bawang Putih
Cili
Sabun Basuh Pinggan

Cara:

1. Tumbukkan cili padi dan bawang putih bersama-sama.

2. Tumbuk dengan kulit dan tangkai pun boleh. Sukatan pun ikut suka hati, sesedap rasa.

3. Dah lumat, masukkan dalam bekas.

4. Lepas tu, campurkan sedikit air. Biarkan sejam dua untuk meresapkan kepanasan cili tadi ke air.

5. Tapis dan masukkan dalam bekas yang kita nak gunakan untuk spray.

6. Masukkan 1 sudu besar sabun basuh pinggan dan goncang.

Boleh la di spraykan ke pokok-pokok kita. Gerenti En Ulat akan menggeletek kepanasan. Berkesan dan paling penting jimat!

Lebihan bahan tumbuk sambal belacan bolehlah dibancuh sedikit dengan sabun basuh pinggan kita. Dah jadi seperti petua yang diajarkan oleh saudari kita ni.
Paling penting sekali JIMAT! Jadi jom kita cuba.


Lawak Betul Bila Dadda Jinggo Ajar Cucu Cakap Perak, Berkerut Dahi Bunga Elhaq Jadinya!

Keseronokan mendapat cucu sulung sememangnya tidak dapat digambarkan dengan kata-kata. Maklumlah sudah sekian lama tidak mempunyai orang baru dalam keluarga, malah dengan kelahiran cucu tersebut turut mengubah status diri menjadi seorang datuk dan nenek.

Begitulah yang juga dirasai saat ini dan dapat dilihat jelas kegembiraan tersebut apabila meninjau di instagram Jinggo. Di dalam video tersebut Jinggo asyik melayan dan bersembang dengan cucunya Bunga Elhaq meskipun masih bayi lagi.

Apa yang menariknya lagi dan kelihatan lucu di mata wargamaya, bilamana Jinggo mengajar cucunya itu bercakap loghat Perak dan melihat respon Bunga Elhaq yang berkerut dahi seakan cuba memahami membuatkan Jinggo turut tertawa melihat reaksi cucunya itu.

Jelas terlihat betapa bahagianya atok dan cucunya, apatah lagi melihat Bunga yang comel dan montel membuatkan Jinggo berasa geram dengan cucu sulungnya itu.

Tidak dengan satu video ini sahaja malah ada lagi video lain turut dikongsikan Dadda Jinggo bersama cucu kesayangannya itu bagi mengajar tentang loghat Perak yang mencuri tumpuan wargamaya.

Meninjau di ruangan komen tidak dinafikan ramai yang turut geram dengan Bunga Elhaq. Malah membaca apa yang ditulis oleh wargamaya juga mencuri tumpuan bila mana ada antaranya  menulis dalam loghat Perak. Tidak kurang juga kerana asyik menonton keletah atok melayan cucu, netizen juga baru perasan bahawa kaca mata yang dipakai Jinggo sebelah bentuk empat segi dan sebelah lagi bulat.

“Alaaaaaa gerammm….knp comel sgt nii bungaaaa❤❤❤❤sy doakan bunga menjadi anak yg bijak & bertuah..aminn”

Pe ke heinye dadda menyerongin ler Kite yek hehehe😄😄😄😄

Aje yg harhu dadda nye pon… 😂. Bunga munkalo x nyerongen pon udah comey beno.. Tenang rhase jiwa acik nengoknya… Very so sweet la u Bunga .. 🥰🥳

MasyAllah auntie Dr sarawak pun turut belajo sekaki ❤❤❤😂😂😂

Ya Allah baghu peghasan spek nyer sebelah 4 segi sebelah bulat😂😂😂😂


“Bernafas Dengan Betul Barulah Emosi Stabil.” Ibu Ini Kongsi Cara Nak Kawal Marah Pada Anak

Bergelar ibu bapa memang sesuatu pengalaman yang sungguh indah apabila dapat melihat anak-anak membesar dengan baik. Namun dalam tempoh itu, tentu ibu bapa bakal menghadapi pelbagai kerenah yang menguji kesabaran dan tentunya undang rasa marah. Fasa perkembangan anak begitulah bagi setiap kanak-kanak. Cuma ibu bapa yang perlu tahu bagaimana untuk mengendalikan situasi itu.

Perkongsian puan Irinn Zawawee di laman facebooknya sungguh bermanfaat. Ikuti caranya.

KHAS UNTUK MAK MAK YANG LEPAS MARAH ANAK RASA MENYESAL

Ini antara formula yang Irinn genggam kuat setiap hari :

1) 1 minute pause ; Setiap kali rasa nak marah , pause-kan selama satu minit . Jangan cakap apa-apa , jangan buat apa-apa , just pause .

Dah habis satu minit tu , percayalah bahawa kita akan lebih rasional & marah dengan cara betul bukan marah yang membuta tuli sampai rosakkan emosi anak .

2) Bernafas dengan betul ; Irinn suka buat “Emotional Deep Breathing” walaupun takde rasa nak marah . Buat saja-saja pun emosi & fikiran jadi lebih tenang & “bersih” .

Caranya senang je , tarik nafas dalam-dalam , tahan sekejap & hembuskan sehabis-habisnya sambil bayangkan segala yang negatif dalam diri kita ni keluar sekali dengan hembusan nafas tadi .

Sebenarnya banyak lagi formula lain yang Irinn buat & Alhamdulillah memang nampak sangat improvement bukan je pada hubungan Irinn & ‘Adry tapi dalam bab rumahtangga & bisnes Irinn juga .

Emosi ni sangat penting untuk dikawal gais .
Bukan emosi kita je tapi emosi anak sekali .

Kegagalan kita kawal emosi boleh bagi kesan buruk dikemudian hari , kena tahu tu , jadi jangan ambil remeh bab ni☝

Oh ya , sekarang kan , setiap kali ‘Adry bangun pagi dia akan kiss banyak kali muka Irinn & peluk Irinn siap tepuk-tepuk macam dah lama tak jumpa ? .

Bila Irinn tegur apa-apa pun dia lebih mudah dengar walaupun Irinn tahu dia mungkin belum faham 100% – ini Irinn nampak sejak Irinn guna teknik bercakap yang betul .

Semua ni Irinn belajar dari “Ebook Formula Mudahnya Kawal Emosi Ibu & Anak” by Dr Taufiq Razif .

Korang pun patut ada sorang satu , jadikan rujukan & panduan . Bukan untuk yang ada anak kecil je , anak dah besar or parent-to-be pun patut baca .

Irinn tak jual ya .
Irinn cuma share .

Update : Untuk pembelian boleh terus ke website www.kawalemosi-ibuanak.com ? (Tengah ada offer tu)

Irinn Zawawee ❤
Jangan dera emosi anak .


Mudahnya Solat Dhuha Jemput Rezeki Melimpah Ruah. Suami Isteri Kena Buat Untuk Kebahagiaan Keluarga.

Salah satu ibadah yang mengundang rezeki adalah ibadah solat Dhuha. Amalan solat ini seeloknya dilakukan secara konsisten setiap hari pada waktu pagi.

Bagi yang pernah melakukan solat ini, tentu akan mengakui rezeki itu akan datang tanpa diduga. Sama ada dinaikkan pangkat, dipermudahkan urusan dan rezeki perniagaan makin bertambah. Dua rakaat pun sudah memadai daripada tidak langsung melalukan solat ni. Cubalah buat dan anda akan rasa nikmat ‘rezeki’ itu.

Perkongsian puan Nor Faizalina Wati Rahman  dilaman facebooknya mengenai rahsia Dhuha ini

SOLAT DHUHA

Waktu Solat Dhuha

Solat sunat Dhuha dilakukan pada waktu matahari sedang naik. Sekira cuacanya berhalangan adalah lebih mudah dengan merujuk kepada takwim waktu solat. Masanya adalah 28 minit selepas Syuruk, iaitu sekiranya waktu Syuruk 7.32 pagi dan ditambah 28 minit, maka masuknya waktu Dhuha bermula jam 8.00 pagi.

Walaupun begitu waktu paling afdal melakukan Solat Sunat Dhuha adalah anggaran matahari naik, tinggi segalah (7 hasta atau 3 meter), lebih kurang dalam pukul 10.00 pagi.

Zaid bin Arqam r.a. berkata: “Nabi SAW keluar menuju tempat Ahli Quba, di kala itu mereka sedang mengerjakan Solat Dhuha. Baginda bersabda; “Inilah solat orang-orang yang kembali kepada Allah, iaitu di waktu anak-anak unta telah bangkit kerana kepanasan waktu Dhuha.” (HR. Ahmad, Muslim dan Tirmidzi).

?Cara Mengerjakan Solat Dhuha?

Solat ini boleh dilakukan sekurang-kurangnya 2 rakkat sehinggalah 12 rakaat (2 Rakaat 1 salam), tetapi yang paling banyak dikerjakan oleh Rasulullah ialah lapan rakaat.

أُصَلِّي سُنَّةَ الضُّحَي رَكْعَتَين ِللهِ تَعَاليَ

Ushallii sunnatadh-dhuhaa rak’ataini lillaahi ta’aalaa.
Ertinya: ”Sahaja aku Solat dhuha dua rakaat, kerana Allah Taala.”

1. Membaca Surah Al-Fatihah
2. Membaca Surah – Antara surah-surah yang dianjurkan ulama ialah:

i/ Ayat al-Kursi (Rakaat Pertama) dan Al-Ikhlas (Rakaat Kedua) atau;
ii/ As-Syams (Rakaat Pertama) dan Ad-Dhuha (Rakaat Kedua) atau;
iii/ Al-lail (Rakaat Pertama) dan Al-Insyirah (Rakaat Kedua).

?Bacaan Semasa Sujud Akhir?

Wahab Li Ya Wahhab Ilman Wa Hikmatan War Zurqni Ya Razzaq Kulli Musahala
(Kurniakanlah kepadaku ilmu dan hikmah Wahai Tuhan Yang Maha Pemberi dan kurniakanlah rezeki
padaku Ya Tuhan Yang Memberi Rezeki Dengan Senang.

?Doa Selepas Solat Dhuha ?

اَللهُمَّ اِنَّ الضُّحَآءَ ضُحَاءُكَ،
وَالْبَهَاءَ بَهَاءُكَ،
وَالْجَمَالَ جَمَالُكَ، وَالْقُوَّةَ قُوَّتُكَ،
وَالْقُدْرَةَ قُدْرَتُكَ،
وَالْعِصْمَةَ عِصْمَتُكَ.
اَللهُمَّ اِنْ كَانَ رِزْقَى فِى السَّمَآءِ فَأَنْزِلْهُ
وَاِنْ كَانَ فِى اْلاَرْضِ فَأَخْرِجْهُ
وَاِنْ كَانَ مُعَسَّرًا فَيَسِّرْهُ
وَاِنْ كَانَ حَرَامًا فَطَهِّرْهُ
وَاِنْ كَانَ بَعِيْدًا فَقَرِّبْهُ
بِحَقِّ ضُحَاءِكَ وَبَهَاءِكَ وَجَمَالِكَ وَقُوَّتِكَ وَقُدْرَتِكَ
آتِنِىْ مَآاَتَيْتَ عِبَادَكَ الصَّالِحِيْنَ

Ya Allah,
sesungguhnya waktu Dhuha itu waktu DhuhaMu,
kecantikannya adalah kecantikanMu,
keindahan itu keindahanMu,
kekuatan itu kekuatanMu,
kekuasaan itu kekuasaanMu
dan perlindungan itu perlindunganMu.

Ya ALLAH,
jika rezekiku masih di langit, turunkanlah,dan
jika di dalam bumi, keluarkanlah,
jika sukar, permudahkanlah,
jika haram, sucikanlah dan
jika jauh, dekatkanlah.
Berkat waktu dhuha, kecantikan. keindahan, kekuatan, kekuasaanMu,
Limpahkanlah kepadaku segala yang Engkau telah limpahkan kepada hamba-hambaMu yang soleh..

~Aamiinn Ya Rabbal Alamin


Rindu Kampung Halaman Lelaki Ni Saja Lihat Di Google Street View, Sekali Ternampak Arwah Ayah. Undang Sebak!

Sudah lama rasanya tidak dapat pulang ke kampung halaman, hingga ramai antara kita merindui indahnya pemandangan kampung yang mendamaikan. Kalau boleh setiap lorong dan ceruk ingin kita jelajahi bagi mengimbau kenangan indah dan sekali gus melepas rindu yang terbuku di hati.

Disebabkan rasa rindu itu jugalah, seorang pengguna Tik Tok  yang dikenali sebagai Topanjey telah menggunakan aplikasi Google Street View untuk ‘membawa’ dirinya berada di kampung yang cukup dirinduinya.

Mula-mula ingat nak Street View rumah sebab rindu

Tetapi apa yang mengejutkan dan cukup menyentuh perasaansetelah menghampiri kawasan rumahnya di kampung, paparan Google Street View ‘menemukan arwah ayahnya yang sedang berada di depan pintu rumah untuk bersiap ke masjid untuk menunaikan solat di masjid secara berjemaah.

Arwah ayah ada lagi masa ni. Masa ni, mesti ayah nak gi masjid. Kalau arwah sihat, mesti dia pergi masjid setiap waktu.

Video yang dikongsikan olehnya telah mengundang sebak di hati netizen dan ramai mendoakan arwah ayahnya ditempatkan dikalangan orang-orang yang beriman. Amin…

Selain itu,  lelaki ini juga turut berkongsi tutorial kepada warganet cara menggunakan aplikasi tersebut dan ramai memberi komen tanda suka.


Sebelum Anak Jadi ‘Tuan’ Begini Amalan Yang Ibu Ayah Kena Alert.

Tidak dinafikan memang mencabar menjadi ibu ayah kepada anak-anak supaya mereka mendengar kata dan hormat kita sejak kecil lagi.

Namun kita alpa, sehingga ada anak menjadi ‘tuan’ hingga tidak menghormati kita.

Tentu ada caranya, begitu juga dengan perkongsian guru ini yang sungguh inspirasi.

Sebelum anak menjadi “TUAN” kepada ibu ayah, amalkan tip ini.

1. Control anak, sebelum mereka control ibu, ayah

Sediakan batas dan had yang perlu anak patuhi. Malang nasib ibu ayah jika hidup mereka dikawal oleh anak-anak.

Ibu ayah terpaksa hidup susah, menderita, kepenatan kerana memenuhi kehendak anak yang berlebihan. Hakikat yang perlu kita faham, bila anak menjadi raja.. Pasti ibu ayah dianggap seperti hamba. Allahu.. Minta di jauhkan.

Bijaklah melayan karenah anak, semoga mereka membesar bagai juara.. Membela kita, menjaga kita dan hadiahkan syurga buat kita.

2. Yang nie berat…

Didikan melalui teladan. Apa ibu ayah buat, cakap, lazimi dalam kehidupan, itulah contoh dan disiplin yang akan anak-anak ikut.

Nak anak pandai menghormati, ibu ayah mesti saling menghormati dan hadam dengan tanggungjawab.

Nak anak sopan dan beradab, ibu ayah mesti kawal segala sifat mazmumah, kata-kata kesat dan perbuatan mencarut.

Ada ibu ayah cakap.. Kami manusia, bukan malaikat.. Pasti buat silap… Kadang-kadang bergaduh depan anak.. Marah isteri, pukul isteri. Isteri pula lawan cakap suami.

Betul, semua orang buat silap.. Tetapi sebaik-baik Kesilapan adalah ungkapan maaf.. Bergaduh depan anak.. Bermaafanpun depan anak.

3. Tegas tapi ada batas, bukan macam gangster cari gaduh. Kelak anakpun jadi macam gangster dan suka buli kawan.

Kurangkan jerit pada anak, ia menyebabkan ibu ayah stress. Suara yang perlahan dengan intonasi yang bermakna itu lebih anak-anak faham dan respect.

4. Wujudkan Sunnah dalam keluarga, dekati Al-Qur’an, ajar anak hidupkan Sunnah Nabi. Cara makan, minum, tidur dan segala rutin harian yang diajar oleh Rasulullah SAW.

5. Lazimi bacaan ma’thurat pagi petang sejak anak masih kecil. Anak akan membesar sebagai seorang yang berjiwa kental, berani, rohani yang terisi, cenderung melakukan kebaikan.. Paling penting melaksanakan solat tanpa disuruh.

6. Ajar sebanyaknya skill dan kemahiran kepada anak, bukan sekadar teori. Anak yang tidak miliki kemahiran dalam ikhtiar hidup akan selamanya bergantung harap pada ibu ayah.

7. Berpada-pada bila bagi kesenangan

Biar anak belajar hidup susah, merasai betapa sukarnya untuk dapatkan sesuap nasi. Ia akan mendidik mereka supaya lebih pandai menghargai dan berusaha untuk hidup berdikari.

Kemewahan hidup yang tiada batasan hanya merosakkan. Menjadikan anak manja, sombong, ego, tiada hati perut dan melawan cakap ibu ayah

Sabar, tidak pernah merasa penat dan sentiasa istiqamah mendidik anak-anak itulah kunci kepada ibu ayah yang berjaya. 🌷


“Ainul Agak ‘Teruk’ Hari Ni Lepas Kena Sawan.” Bapa Reda & Mohon Doa.

Sebelum ini dilaporkan kesihatan adik Ainul Mardhiah yang tidak berapa baik apabila diserang jangkitan kuman, tetapi sudah kembali sihat apabila sudah sedar dan mesin ventilator juga telah dimatikan.

Namun, pagi tadi, ayahnya Ahmad Safiuddin telah berkongsi khabar kurang baik apabila memaklumkan keadaan Ainul agak ‘teruk’ selepas diserang sawan berkali-kali sejak malam semalam.

Menurut perkongsian yang dimuatnaik di Facebook, dia memaklumkan yang keadaan anak sulungnya itu seperti sedang ditidurkan walaupun tiada sebarang ubat diberi dan agak berbeza berbanding sebelum ini.

Ahmad Safiuddin juga menulis yang dia reda dengan dengan apa yang akan berlaku dan meletakkan semua kemungkinan kepada Allah S.W.T.

Manakala, menjengah ke Instagram ibunya, Nurul Erwani juga memuat naik satu potongan ayat al-Quran dengan merujuk kepada rasa berserah kepada Allah S.W.T andai ada apa-apa yang berlaku.

Semoga semuanya dalam keadaan baik dan sama-sama kita berdoa agar urusan adik Ainul Mardhiah dipermudahkan.


Buat Majlis Untuk Murid, Yang Dirai VVIP Makan Di Khemah Mewah. Murid Bersila Di Lantai

Tular beberapa gambar sambutan Hari Raya Aidilfitri di sebuah sekolah. Apa yang meraih perhatian ramai adalah para pelajar disuruh duduk di atas lantai.

Ini menimbulkan pelbagai reaksi,Ada yang mengecam tindakan tersebut kerana anak-anak dibiarkan makan di lantai tanpa sebarang lapik baik surat khabar mahupun tikar.

Lebih memburukkan keadaan apabila seorang tetamu jemputan (VIP) dilihat memberikan duit raya tanpa menanggalkan kasut ketika menghampiri para pelajar.

Tular teruk gambar-gambar ni. Banyak teladan kita boleh ambil dari penularan gambar-gambar ni.

1. Tidak sesuai duduk atas lantai untuk makan walau lantai telah dimop.

2. Aras makanan sama tinggi dengan aras kasut. Kasut tu pula murid keluar masuk tandas, pijak sana pijak sini, confirm tak bersih.

3. VIP bagi duit raya pada murid yang bersila di atas lantai kantin. Jarak kasut VIP dengan makan kurang sejengkal. Tak ada adab kata orang tua kasut dengan makanan begitu dekat.

4. VIP makan bawah khemah mewah, kerusi siap dibalut cantik, meja dihias sedang murid makan bersila dilantai yang kemungkinan dah dimop, tapi kembali kotor sebab murid tak diminta pun buka kasut. Nak rai murid ke rai VIP ni?

Ada orang komen, ‘Manja sangat la ibubapa sekarang. Semua benda nak sentap’.

Ni bukan soal manja. Ni soal adab, ni soal kesopanan, ni soal patut atau tidak.

Kalau aku diminta makan bersila atas lantai, kemudian ada orang datang pakai kasut sejengkal dari makanan aku hulur duit, tobat aku bangun dan tinggalkan majlis. Ia biadab pada aku. Sangat tak patut buat macam tu.

Jika pun lantai dimop elok dan dipercayai bersih, minta murid buka kasut dan makanlah bersila. Guru-guru dan VIP turut sama makan bersila bersama murid atas lantai, bukan berada dimeja yang dihias mewah.

Hal ini sering berlaku pada bulan Ramadan biasanya. Kononnya nak raikan anak-anak yatim dan keluarga asnaf, sebaliknya raikan VVIP. Kena tunggu VIP baru dapat mula majlis, VIP makan meja mewah siap orang senduk semua lauk tapi anak-anak yatim beratur panjang makan ala kadar dan tak selesa.

Budaya ini mula menular di majlis sekolah. Dan hal ini kita patut bendung segera.

Jangan buat majlis untuk murid, tapi VVIP pula dirai lebih-lebih sedangkan murid terabai dan tak dirai seperti yang sepatutnya.

Tak perlu dah hentam sekolah dan individu terlibat. Hentam, sindir, maki mereka tak mengubah apa-apa. Tapi kita ambil iktibar dari kes ini untuk berubah menjadi lebih baik pada masa depan.

Begitulah sepatutnya.

#MFS


Hati-Hati Melancong Melalui Udara, Usah Sentuh Beg Bagasi, Elak Jadi Mangsa Penjenayah. Ini Sebabnya!

Berwaspadalah bila bercadang melancong ke luar negara. Jika anda sering melakukan perjalanan melalui udara, berhati-hati dengan jiran tempat duduk yang mesra dan terlebih ramah.

Ini kisahnya moga menjadi iktibar supaya tidak terjerat dengan penjenayah yang mengambil kesempatan. Akhirnya diri kita menjadi mangsa.

Seorang wanita yang agak berumur datang dan duduk di sebelah saya di dalam pesawat. Dia meminta saya membantunya memasukkan begnya ke dalam ruang bagasi atas.

Tetapi seorang lelaki yang duduk di seberang dengan cepat datang. (Saya tidak terlalu tinggi dan ruang bagasi atas adalah sesuatu yang saya memang elakkan.)

Segera dia duduk dan memulakan perbualan. Dia sangat mesra dan bercakap dengan baik. Jadi kami berbual sepanjang penerbangan ke Dubai.

Tiba-tiba, apabila juruterbang mengumumkan bahawa kami sedang memulakan perjalanan ke DXB, kawan baik baru saya ni ‘mengalami’ sakit perut. Saya dengan hati yang baik, menekan butang pramugari, dan pramugari datang untuk menanyakan apa masalahnya. Saya memberitahu beliau tidak sihat.

Dan wanita ini, dia tiba-tiba mula memanggil saya sebagai ‘my daughter’. Pramugari memberitahu saya bahawa tiada apa yang boleh mereka lakukan kecuali memberinya beberapa ubat penahan sakit dan tunggu sehingga kami mendarat.

Juruterbang mengumumkan bahawa kami mengalami kecemasan perubatan di atas kapal dan menasihatkan kami semua untuk bertenang. Kawan baru saya menangis dan berpeluh gila. Dan dia enggan melepaskan tangan saya… semua orang menganggap kami mengenali antara satu sama lain.

Jadi kami mendarat di DXB dan lelaki yang sama yang membantu meletakkan bagasinya di ruang atas mengeluarkan bagasinya. Tetapi semasa dia mengeluarkan bagasi, dia menasihati saya supaya menjauhkan diri daripada wanita ini dan menjelaskan kepada kru kabin bahawa kami TIDAK pergi bersama.

Oleh itu, kru kabin datang dan bertanya kepada saya sama ada kami mempunyai pertalian persaudaraan, saya memberitahu mereka bahawa kami baru sahaja bertemu di dalam pesawat. Saya tidak mengenalinya langsung. Jadi kami mula berlepas dan semasa saya mengucapkan selamat tinggal dia terus merayu saya untuk membawa beg tangannya.

Saya sangat berbelah bagi… tetapi lelaki itu memandang ke dalam mata saya dan dengan tegas menggelengkan kepalanya. Dia memberikan saya nota yang memberitahu saya untuk membiarkan kru kabin mengendalikannya.

Jadi saya keluar dari pesawat dan meninggalkan ‘kawan baru’ saya untuk menunggu kerusi roda dan dikendalikan oleh kru kabin dan berasa sangat bersalah.

Semasa kami menunggu bagasi kami datang, saya mendengar kekecohan ini. ‘Kawan baru’ saya sedang berlari, cuba melarikan diri dari krew kabin, dan bangun dari kerusi roda! Dia meninggalkan pramugari dengan beg tangannya dan hanya berlari ke arah pintu keluar dengan baki bagasi tangannya! Nasib baik polis lapangan terbang lebih laju daripada dia.

Mereka menangkapnya dan membawanya kembali dalam keadaan bergari.
Wanita ini mula memanggil saya.. my daughter… my daughter!.. bagaimana tergamak lakukan ini kepada dia….. baru saya tahu. Dia membawa d_a_d_a_h dan dia cuba mengaitkan saya!

Nasib baik bagi saya, lelaki yang membantunya membawa bagasinya tampil ke hadapan dan memberitahu polis lapangan terbang bahawa saya dan dia baru sahaja bertemu di dalam pesawat.

Polis mengambil pasport saya dan memintanya mendedahkan nama penuh saya jika benar kami melancong bersama. Dengan izin Tuhan, saya tidak memberitahunya nama saya! Saya masih diminta untuk mengikut polis ke bilik kecil di mana saya disoal siasat secara terperinci. Di mana saya bertemu dengannya?… di mana saya board… di mana dia board. Dan lain-lain… Dan bagasi saya telah banyak diselongkar dan diperiksa untuk cap jari.

Mereka membersihkan semua bagasinya dan cap jari saya tidak ditemui di mana-mana pada bagasinya atau pada beg tangannya!

Saya dilepaskan dengan nasihat jangan sekali-kali menyentuh bagasi sesiapa sama ada dalam penerbangan atau di lapangan terbang. Jadi mulai hari itu, saya tidak kisah berapa banyak bagasi yang kamu ada, kamu akan uruskanlah sendiri.

Saya tidak akan menawarkan kamu troli untuk meletakkan bagasi anda! Bagasi kamu… masalah kamu…. itu polisi saya. Dan jika kamu tidak dapat mencapai ruang atas, dan saya adalah orang yang terdekat, sila hubungi kru kabin!
Pengajaran untuk semua yang kerap mengembara menggunakan pesawat udara.

Moga kisah ini menjadi pengajaran buat kita semua.

Sumber: Learning Petals via Malaysia Chinese News.


Jangan Tunggu Kaya Baru Berjalan, Asingkan Duit Siap-Siap Buat Tabung Khas

Selalunya orang kata, bercuti ke luar negara itu ‘orang kaya’. Sebenarnya tidak jika kita mempunyai pengurusan kewangan yang betul.

Asingkan duit percutian siap-siap untuk membawa keluarga. Bak kata pakar kewangan ini, Azizul Azli Ahmad bahawa jangan tunggu kaya baru nak pergi berjalan di luar negara.

Katanya dalam point ke 4, ramai pengembara mewujudkan tabung khas untuk mereka berjalan

JANGAN TUNGGU KAYA BARU BERJALAN.

1. Dalam buku Otak Power saya pernah tulis. Jangan tunggu kaya baru berjalan, berjalanlah dan kita akan menjadi kaya.
2. Dengan berjalan, kita akan kaya dengan pengalaman dan impian baru. Pengalaman ini tiada nilainya. Malah ia lebih bernilai dari duit yang kita belanjakan.
Kata orang Kedah ‘Priceless’
3. Saya pesan buat anak dan jumpa banyak buku sampaikan pesan yang sama.
Jika kita malas membaca, berjalanlah dan lihat dunia. Ada banyak yang kita boleh belajar diluar sana.

4. Saya jumpa ramai pengembara memang sediakan tabung khas buat mereka jalan jalan.

5. Dengan berjalan kita akan jumpa idea perniagaan baru, budaya baru, dan kawan baru.
6. Tan Sri Jeffey Chea ketika pulang dari Las Vegas terus bangunkan Sunway Pyramid sebagaimana Hotel Di Vegas yang dia lihat dan berkunjung sebelumnya.
7. Ketika berkunjung ke The Palace of Lost City Hotel di Afrika, beliau tertawan dengan senibina yang sama dan bangunkan Sunway Resort Hotel dengan gaya yang sama.
Kawan kawan,
Ada kesempatan berjalanlah
lihatlah dunia.
Dunia adalah buku, dan mereka yang tidak berjalan hanya membaca satu halaman.
Kata Gustave Fluarbert,

Berjalan boleh membuatmu menjadi rendah hati. Kau akan menyadari bahawa kau hanyalah satu titik kecil di alam semesta. Berjalan Bina Pengalaman

Sumber: Azizul Azli Ahmad


“Muka Tokti Masa Kecil, Comelnya.” Cantik Macam Ibunya, Wajah Aafiyah ‘ Makeup’ Dipuji Copy Paste Siti Nurhaliza!

Penyanyi nombor satu negara Datuk Seri Siti Nurhaliza Tarudin sering berkongsi perkembangan anak-anaknya menerusi laman Instagram.

Setiap kali berkongsi gambar mahupun video, pasti mengundang perhatian ramai.

Baru-baru ini memuatnaik sekeping gambar anak sulungnya, Siti Aafiyah. Tampak comel dan bergaya penampilan anak kecil yang kini memasuki usia empat tahun. Nampaknya Aafiyah sudah pandai bergaya.

“Ibu balik kerja , Aafiyah siap melawa nak tunjuk kat ayah katanya ..

”Subhanallah anak ibu dah besor..😭 jadi anak yang soleha & berjaya dunia akhirat ye Aafiyah sayang ibu…” tulis Isteri kesayangan Dato’ Seri Khalid menerusi kapsyennya.

Perkongsian Siti Nurhaliza itu sudah meraih perhatian pengikutnya. Rata-rata memuji Kecomelan Aafiyah. Tak kurang yang mengatakan puteri sulung pasangan ini saling tak tumpah seperti ibunya.


Ini Cara Ibu Ayah Bantu Anak Siapkan ‘Homework’ Bukan Beri Jawapan. Cikgu Ini Kongsi Tip Mudah.

Sekolah kembali dbuka, ibu ayah jangan lupa pastikan semak beg sekolah anak-anak kita, mesti akan ada kerja rumah yang guru-guru berikan untuk disiapkan setiap hari. Biasanya setiap malam akan kita kita pastikan tugasan tersebut sudah siap.

Tapi ada segelintir ibu ayah bantu anak menjawab soalan, atas alasan nak cepat siap! Sudah pasti ini cara salah!

Begitulah luahan hati seorang guru yang berpandapat bahawa cara ibu bapa membantu anak menyiapkan ‘homework’ adalah cara yang tidak sesuai mendidik anak-anak.

Beliau turut berkongsi cara yang betul agar ibu bapa membantu anak-anak menyiapkan kerja sekolah bukan memberi jawapan semata.

Tips mengajar anak di rumah

Umum tahu, silibus sekarang sangat tinggi. Ibu bapa pun kadangkala pening nak ajar anak di rumah. Nak memberi faham dengan aras fikiran kanak-kanak itu bahagian paling seksa.

Kita faham. Cuma bila kita terangkan anak masih tak faham. Kita dah rasa penerangan kita mudah dan senang, tapi anak masih terkebil-kebil tidak dapat hadam.

Mesti kau pernah rasa kan? Kami para guru lagi lah. Setiap hari hadapi masalah ini. Habis gaya dan cara cuba memberi faham kepada mereka. Namun, ada satu pantang besar semasa ajar anak-anak di rumah.

Jangan tolong jawab untuk dia. Jangan!

Ada ibu bapa ambil jalan mudah ajar anak mereka. Asalkan anak dia siap kerja rumah sahaja. Asalkan anak dia tak kena marah sebab kerja rumah tidak siap.

Maka acapkali juga aku semak buku latihan murid, mak tolong tulis jawapan. Cikgu boleh bezakan la tulisan kalian dengan tulisan kanak-kanak.Aduh. Jangan sampai macam ni sekali tuan puan. Sampai tolong tulis jawapan ini dah melampau.Yang nak belajar itu anak, bukan mak atau ayah.

Jika pun anak tidak mampu faham penerangan kita, cara paling akhir (setelah berpeluh-peluh ikhtiar bagi mereka faham tapi tak dapat juga) ialah memberi jawapan TETAPI anak yang tulis jawapan itu sendiri.

Ajar anak guna otak. Bukan asal siap.

Mungkin untuk topik itu, anak kita tidak mampu faham tunjuk ajar kita, tapi biarkan anak itu sendiri menulis jawapan walau pun jawapan itu kita yang beri.Sekurang-kurangnya, anak kita dapat kemahiran menulis walau tidak faham topik itu.Kemahiran menulis sangat penting. Lebih banyak mereka menulis, lebih lancar penulisan mereka, makin kurang kesilapan serta makin cermat kerja mereka.

Sama juga kalau soalan Bahasa Melayu atau soalan yang memerlukan huraian. Jika anak memang tak mampu nak jawab, baca jawapan dan suruh anak yang tulis. Bukan kita yang tolong tulis.Kat sini anak akan dapat kemahiran mendengar dan mengingat.

Boleh juga tulis jawapan kat kertas lain, dan minta anak salin semula dalam buku mereka. Kat sini anak akan dapat tajamkan lagi kemahiran membaca, menulis, mengingat dan menyalin nota.Kan banyak kemahiran lain yang anak kita dapat walau dia tak faham soalan itu.

Jangan juga ambil mudah soalan yang melibatkan mewarna, gunting gambar dan tampalkan. Jangan tolong gunting, warna dan tampal untuk mereka.Aku faham, kita risau anak kita luka kena gunting. Risau gam tumpah waktu mereka nak tampal. Nak suruh kerja anak nampak cantik, maka ibu bapa yang tolong warnakan.

Tapi itu kemahiran yang perlu mereka pelajari. Itu salah satu objektif dalam pembelajaran anak-anak. Kemahiran mewarna, menampal dan menggunting juga penting tuan puan.Lagi satu, elakkan suruh kakak atau abang dia yang sekolah rendah ajar adik mereka walau pun kakak dan abang dia itu murid yang pandai. Melainkan anak-anak kita itu memang pandai membimbing dan mengajar.

Kanak-kanak ni, mereka biasanya tidak pandai membimbing dan memberi tunjuk ajar. Mereka akan ajar adik mereka berdasarkan aras pemikiran mereka.Bila adik mereka tidak faham, mereka akan cepat rasa bosan. Jalan paling mudah, si kakak atau abang yang akan tolong adik tulis jawapan untuk adik.

Ini tidak bagus. Sudahlah anak tidak faham, tiada kemahiran menulis, membaca dan mengingat pula yang dapat mereka tajamkan.Kita sebagai ibu bapa biasanya lebih sabar dalam memberi tunjuk ajar. Jika tak faham cara ini, kita cuba ikhtiar cara lain. Cuba rendahkan aras dan cuba guna pelbagai bahan untuk bagi mereka faham.

Sangat berbeza tunjuk ajar dari kakak atau abang mereka berbanding tunjuk ajar dari ibu bapa.Kita mungkin penat bekerja seharian, namun luangkan masa sekejap untuk pembelajaran anak-anak kita.Jangan lepas tangan sepenuhnya kepada guru dan pihak sekolah. Di sekolah, guru tak dapat beri perhatian kepada anak kita seorang.

Dan tunjuk ajar secara satu sama satu adalah satu proses pembelajaran yang paling berkesan.Nak ajar anak, kena banyak bersabar dan jangan cepat rasa putus asa. Dan ingatlah, jangan lagi tulis jawapan untuk mereka.Sekian tips untuk hari ini. Semoga perkongsian ini memberi manfaat pada ibu bapa sekalian.


“Itu Perkara Biasa.” Komen Netizen Bila Aaron Aziz Luah Dilema Kena Tunggu Bila  Isteri & Anak Ambil Masa Lama bersiap!

Kalau bab bersiap biasanya selalu dikaitkan dengan kaum wanita. Manakala si ayah terpaksa lah reda menunggu walaupun ada yang mengambil masa berjam-jam lamanya. Itu baru ibu, belum termasuk anak perempuan lagi.

Dilema terpaksa menunggu lama juga dialami oleh pelakon Aaron Aziz sehinggakan dia memuat naik posting berkenaan hal tersebut di dalam instagramnya.

Walaupun terpaksa menunggu isteri dan anaknya bersiap, namun dia tetap tabah menanti. Paling tak menahan hashtagnya yang menunjukkan rasa hatinya waktu tersebut.

Luahan Aaron Aziz ini kebanyakannya dilema yang dihadapi para suami  dan mereka yang bergelar ayah kan.  Apa pun bertabahlah ya!

Berikutan itu, ramai pengikutnya yang memberi komen situasi tersebut adalah lumrah dan perkara biasa yang sering dihadapi oleh kaum suami dan bapa.


Ketika PKP Ada Keluarga Yang Terpisah, Teruskan Bersabar!

Sampai bila dan berapa lama lagi kita terpaksa lalui PKP ini hakikatnya terletak ditangan kita semua.

Semakin semua berdisiplin untuk sentiasa kekal berada di rumah pasti kita berjaya dalam perjuangan menentang Covid-19, musuh halimunan!

Pun begitu tidak dinafikan, ada antara kita kini sedang menanggung rindu apabila sudah sekian lama terpisah dengan keluarga dan tidak dapat pula bersua muka.

Ini juga turut dikongsikan oleh Cikgu Mohd Fadli Salleh dan turut meminta agar semua terus bersabar dengan rasa rindu yang ditanggung.

Ibu-ibu mula merindukan anak yang keseorangan terperangkap di asrama di IPTA/IPTS.

Isteri mula gelisah, sudah hampir sebulan terpisah dengan suami dan anak-anak. Suami balik ke kampung dengan anak sebelum PKP bermula dan sebaik nak pulang semula PKP dikuat kuasa.

Bahkan ramai ibubapa terpisah dengan anak-anak yang dihantar ke kampung masa awal cuti sekolah mula tidak senang duduk.

Keluhan kesedihan, keluhan kerinduan, keluhan tidak selesa tinggal di rumah mertua yang sempit dengan perlu menjaga aurat dengan adik-adik ipar mula kedengaran.

Ramai mereka meminta kerajaan memberi kelonggaran untuk bergerak pulang.

Isteri mahu disatukan dengan suami.
Anak mahu bertemu ibu dan ayah.
Yang berkeluarga mohon pulang ke rumah sendiri setelah lama terperangkap di rumah mertua.

Dan pengumuman dari PM hari ini menambah gusar mereka. Tempoh PKP dilanjutkan lagi sehingga 28 April 2020.

Tempoh itu sudah masuk bulan Ramadan. Bagaimana suami nak makan sahur? Bagaimana dengan anak-anak? Bagaimana nak hadapi kesesakan dalam rumah mertua yang kecil?

Ramai sangat memohon agar diberi kelonggaran kembali pulang bersatu dengan keluarga di rumah sendiri. Mereka sanggup berkurung di rumah. Mereka sanggup patuhi semua perintah PKP.

Cuma mereka mohon diberi SEKALI sahaja kebenaran bergerak pulang ke rumah sendiri dan berkumpul bersama keluarga mereka. Setelah itu mereka akan diam-diam di rumah.

Tapi itu lah. Ia akan melibatkan pergerakan yang sangat besar hingga akan merosakkan semua rancangan dari kerajaan.

Negara kita semakin hari semakin memulih. Sebab itu kerajaan strict sangat tetap tidak membenarkan pergerakan sebegini.

Semua usaha dan pengorbanan barisan frontliners akan menjadi sia-sia jika kebenaran diberi.

Berpuluh ribu pelajar yang terperangkap, beribu lagi keluarga yang terpisah bergerak pulang dan berkumpul bersama akan membuat risiko serangan COVID-19 bermula kembali.

Bukan mereka tidak faham tentang suara hati semua orang. Tapi tiada satu jalan penyelesaian yang membolehkan semua yang terpisah kembali bertemu saat sukar seperti ini melainkan pergerakan besar-besaran.

Kepada yang terpisah, bersabarlah. Bertahanlah. Keadaan bertambah baik, dan kita akan menang perang melawan musuh halimunan ini jika kita terus berdisiplin dan patuh pada arahan kerajaan.

Sudah jauh perjuangan kita menentang musuh ini. Hanya sedikit sahaja lagi kesabaran diperlukan untuk kita mencapai kejayaan.

Boleh lihat statistik serangan COVID-19 peringkat Antarabangsa. Setiap hari kita menuruni tangga. Setiap hari banyak berita gembira.

Kadar kematian makin rendah, kadar jangkitan baru makin sedikit dan kadar sembuh 100% makin banyak.

Itu petanda kita sedang menghampiri kejayaan. Maka kawan-kawan, tolong bertahan.